title: Tadeusz Mazowiecki

text: Puolan vuoden 1970 protestien jälkeen Mazowiecki perusti komitean selvittämään verilöylyn syylliset, ja kun häntä vuonna 1976 kiellettiin osallistumasta parlamenttivaaleihin, hän liittyi oppositioon. Vuodesta 1981 Mazowiecki oli Solidaarisuus-liikkeen viikoittaisen aikakauslehden ("Tygodnik Solidarność") päätoimittaja ja saman vuoden joulukuussa hänet pidätettiin ja vangittiin. Mazowiecki vapautettiin 23. joulukuuta 1982.


title: Tadeusz Mazowiecki

text: Vuonna 1987 Mazowiecki vietti vuoden ulkomailla, minä aikana hän oli yhteydessä poliitikkojen ja ammattiyhdistysten edustajien kanssa. Puolaan palattuaan hän oli aktiivinen kommunistisen Puolan hallituksen ja Solidaarisuus-liikkeen välillä sovitun ns. Puolan pyöreän pöydän sopimuksen järjestelyissä. Tämän sopimuksen myötä suurimmalta osin vapaat vaalit pystyttiin järjestämään 4. kesäkuuta 1989, joissa Solidaarisuus-liike nousi historialliseen voittoon. 17. elokuuta 1989 Puolan valtionpäämies Wojciech Jaruzelski suostui Lech Wałęsan pyyntöön nimittää Puolan seuraava pääministeri Solidaarisuus-liikkeen piiristä. Wałęsa valitsi kandidaatiksi Mazowieckin ja 21. elokuuta 1989 Jaruzelski nimitti hänet pääministerikandidaatiksi. Kolme päivää myöhemmin Sejmin äänestettyä Mazowieckistä tuli Puolan ensimmäinen ei-kommunistinen pääministeri moniin vuosikymmeniin.


title: Farmstandart

text: Farmstandart () tai Pharmstandard on venäläinen lääkkeiden valmistukseen ja tukkukauppaan erikoistunut osakeyhtiömuotoinen pörssiyhtiö. Se muodostettiin aiemman Biovit OOO yhtiön pohjalta ja uusi nimi Farmstandart otettiin käyttöön vuonna 2004. Yhtiön pääkonttori sijaitsee Dolgoprudnyin kaupungissa Moskovan alueella, aivan Moskovan pohjoispuolella. Yhtiön osake noteerataan Lontoon (LSE) ja Moskovan pörsseissä (MICEX-RTS).


title: Farmstandart

text: Yhtiön tuotevalikoima sisältää yli 250 lääkevalmistetta, kuten tuotenimet Arbidol, Pentalgin, Fosfogliv, Amiksin ja Biosulin. Farmstandart tekee runsaasti yhteistyötä Venäjän keskeisten farmasian alan tutkimuskeskusten kanssa. Farmstandart osallistuu myös bioteknologiseen tutkimukseen ja valmistaa lääketieteellisiä laitteita ja apuvälineitä.


title: Farmstandart

text:
Yrityksen päätoimipiste on Kurskissa ja sillä on useita tytäryrityksiä Venäjällä, Ukrainassa ja Kyproksella. Yhtiö on kasvanut osaksi yritysostojen kautta, kuten ostamalla enemmistöosuuden Ukrainalaisesta lääketehtaasta. Yhtiön kahdeksan keskeisimmän lääketehtaan tai muun tuotantolaitoksen sijainti on seuraava (kevät 2013):
Farmstandartin oman ilmoituksen mukaan Kurskin lääketehtaan kuusi valmistuslinjaa on saanut Euroopan yhteisön lääkestandardien mukaisen hyväksynnän. Muut lääketehtaat pyrkivät saamaan tämän arvostetun, ja vientimahdollisuuksia lisäävän eurooppalaisen hyväksynnän vuoden 2014 loppuun mennessä.


title: Alferd Packer

text: Alfred Griner "Alferd" Packer (21. tammikuuta 1842 – 23. huhtikuuta 1907) oli yhdysvaltalainen kullankaivaja, joka oli syytettynä kannibalismista talvella 1873-1874. Ensimmäisenä syytettynä murhasta, Packer lopulta tuomittiin 40 vuodeksi vankilaan syytettynä taposta.


title: Alferd Packer

text: Packer syntyi kolmen lapsen perheeseen. Hän palveli Yhdysvaltain sisällissodassa pohjoisvaltioiden puolella. Marraskuussa 1873 hän lähti 21 miehen joukossa Provosta Utahista kohti Coloradon Breckinridgessä sijaitsevia kultakaivoksia. 21.tammikuuta 1874 joukko tapasi intiaanipäällikkö Ourayn, joka kehotti heitä siirtämään retkeään kevääksi. Torjuen Ourayn kehotuksen Packer lähti 9. helmikuuta Gunnisonista Coloradosta Shannon Wilson Bellin, James Humphreyn, Frank Millerin, George Noonin ja Israel Swanin kanssa.


title: Alferd Packer

text: He eksyivät ja ruoka loppui. He olivat lumen saartamina Rocky Mountainsilla. Packer teki myöhemmin kolme tunnustusta, jotka poikkesivat toisistaan huomattavasti. Viimeisessä, hän väitti menneensä tiedustelemaan ja palatessaan löytänyt Bellin paistamassa ihmislihaa. Kun Bell oli tullut kohti kirveellä, Packer oli ampunut hänet. Packer väitti Bellin tulleen hulluksi ja tappaneen kaikki.


title: Alferd Packer

text: Packer saapui 16. huhtikuuta Los Pinos Indian Agencyyn Gunnisoniin. Hän vietti aikaa saluunassa Saguachessa, jossa hän tapasi joitakin alkuperäisiä joukkiolaisia. Packer väitti toimineensa itsepuolustuksena, mutta häntä ei uskottu. Hänet pidätettiin, ja tarinan mukaan hänet tuominnut tuomari M. B Gerry sanoi näin:


title: Alferd Packer

text:
Suomeksi:
Todellisuudessa tuomari Gerry sanoi hiemän sivistyneemmin:
Suomeksi:
Packer kirjoitti tunnustuksen. Hän oli Saguachen vankilassa, mutta pakeni sieltä. Maaliskuussa 1883 Packer löydettiin Cheyennestä Wyomingista väärällä nimellä "John Schwartze". Hän kirjoitti toisen tunnustuksen. Oikeudenkäynti alkoi huhtikuussa Lake Cityssä, Coloradossa, ja hänet todettiin syylliseksi tappoon ja tuomittiin kuolemaan. Lokakuussa 1885 Coloradon korkein oikeus muutti tuomion vedoten ex post facto -lakiin. Kesäkuussa 1886 Packer tuomittiin toisessa oikeudenkäynnissä Gunnisonissa 40 vuodeksi vankeuteen, mikä oli siihen aikaan pisin vapausrangaistus Yhdysvaltojen historiassa.


title: Alferd Packer

text: Coloradon korkein oikeus pani Packerin tuomion toimeen 19. kesäkuuta. Helmikuussa 1901 hän kuitenkin pääsi ehdonalaiseen ja meni töihin vartijaksi Denver Postiin. Hän kuoli Deer Creekissä Jefferson Countyssa Coloradossa 65-vuotiaana.


title: Englannin Valioliigan kausi 1993–1994

text: Englannin Valioliigan kausi 1993–1994 oli Valioliigan toinen kausi. Mestaruuden voitti toisen kerran perättäin Manchester United.


title: Admiral Vladivostok

text: Admiral Vladivostok on venäläinen jääkiekkoseura, joka liittyi KHL-liigaan kaudeksi 2013–2014. Seura kuuluu KHL:ssä Itäisen konferenssin Tšernišov-divisioonaan. Seura on perustettu vuonna 2013. Seuran presidenttinä on venäläinen entinen NHL-tähtipelaaja Aleksandr Mogilnyi. Joukkueen ensimmänen päävalmentaja oli suomalainen Hannu Jortikka. Jortikan sopimus purettiin joulukuussa 2013 ja valmennusvastuussa jatkaa Aleksandr Selivanov. Joukkueen kotiareena on 2013 avattu 7 500 paikkainen Fetisov Arena.


title: Admiral Vladivostok

text: KHL ilmoitti, että sarjaan tulee joukkue Vladivostokista kaudeksi 2013–2014. Joukkueen nimeksi valittiin kansanäänestyksellä Admiral, joka sai 72,2 prosenttia äänistä.


title: Admiral Vladivostok

text: Joukkueen avausottelu KHL:ssä pelattiin 6. syyskuuta 2013 Amur Habarovskia vastaan.


title: Wolfgang Templin

text: Wolfgang Templin (s. 25. marraskuuta 1948 Jena, Saksa) on saksalainen kirjailija ja ihmisoikeusaktivisti. Hän oli yksi opposition johtohahmoista Itä-Saksassa, minkä takia hän menetti työnsä ja hänet vangittiin sekä leimattiin valtionviholliseksi. Itä-Saksan valtiollisella turvallisuuselimellä Stasilla oli arkistoissaan noin 12 000 sivua tietoja Templinistä ja hänen vaimostaan.


title: Claire Williams

text: Claire Williams OBE (s. 21. heinäkuuta 1976 Windsor, Englanti) on Frank Williamsin tytär ja Williams F1 -tallin apulaistallipäällikkö.


title: Claire Williams

text: Williams valmistui Newcastlen yliopistosta vuonna 1999 pääaineenaan politiikka. Hän toimi Silverstonen radan lehdistötiedottajana vuodesta 2000. Vuonna 2002 hänestä tuli Williamsin F1-tallin tiedottaja ja vuonna 2010 tallin viestintäpäällikkö. Vuonna 2011 hän sai hoitoonsa myös tallin sijoittajasuhteet ja seuraavana vuonna markkinoinnin. Tallin apulaispäälliköksi hänet nimettiin vuonna 2013.


title: Claire Williams

text: Tammikuussa 2018 Claire Williams avioitui pitkäaikaisen seurustelukumppaninsa Marc Harrisin kanssa. Heidän esikoispoikansa syntyi 10. lokakuuta 2017.


title: Claire Williams

text: Vuonna 2016 Williamsille myönnettiin arvonimi Officer of the Order of the British Empire (OBE) kiitokseksi hänen työstään Formula 1:ssa.


title: Mesoridatsiini

text: Mesoridatsiini (lääkemarkkinoiden kauppanimi: "Lidanor") on ensimmäisen sukupolven tyypillinen antipsykoottinen lääke. Tuota lääkeryhmää kutsutaan myös neurolepteina. Kemialliselta koostumukseltaan mesoridatsiini kuuluu piperidiinifentiatsiineihin.


title: Mesoridatsiini

text: Mesoridatsiinin käyttöaiheena ovat olleet neurooseihin liittyvät levottomuus ja ahdistuneisuus eli tuskaisuus (angstit) pienehköllä annostuksella. Suuremmilla annostuksilla lääkettä on käytetty psykoosien hoidossa.


title: Mesoridatsiini

text: Haittavaikutukset ovat suunnilleen samat, kuin muilla vastaavilla tämän ryhmän lääkevalmisteilla.


title: Sky Divers: tappajat taivaalta

text:
Sky Divers: tappajat taivaalta on Wexi Korhosen 1984 kirjoittama sotilaallis-poliittinen jännitysromaani. Sky Divers oli Korhosen esikoisteos.
Sky Divers sijoittuu vuoden 1968 kesään. Romaanin tapahtumat kytkeytyvät Tšekkoslovakian miehitykseen ja sen vaikutuksiin Suomen ja Neuvostoliiton suhteisiin.


title: Sky Divers: tappajat taivaalta

text: Suomen puolustusvoimien tiedustelupäällikön apulainen katoaa ollessaan peitetehtävässä Neuvostoliitossa. Hän onnistuu lähettämään viestin, josta selviää hänen olevan neuvostoviranomaisten vankina. Suomen poliittinen ja sotilaallinen johto käynnistävät salaisen operaation tiedustelu-upseerin paljastumisesta aiheutuvan kriisin välttämiseksi. Tehtävään valitaan Laskuvarjojääkärikoulun erikoiskoulutettu yksikkö, "Sky Diver -ryhmä". Ryhmää johtaa Ranskan muukalaislegioonassa erikoiskoulutusta saanut yliluutnantti "Janne Vaarni". Ryhmään kuuluvista alkujaan kuudesta värvätystä kersantista "Tyko Rämö" esiintyy myös Korhosen romaanissa "Viimeinen sukellus".


title: Sky Divers: tappajat taivaalta

text: Tehtävää varten kehitetään menetelmä laskuvarjohyppyjen tekemiseksi Iljušin Il-28 -pommikoneesta, jotta ryhmä saadaan huomaamattomasti Neuvostoliiton alueelle. Romaanin alkuosa kuvaa "Sky Diver -ryhmän" valmistautumista tehtäväänsä. Ryhmä suorittaa sille valmistellun erityisharjoituksen, jota seuraa puolustusvoimain korkea johto. Harjoituksen tarkoituksena on todeta ja viimeistellä ryhmän valmiudet suorittaa vaativa tehtävänsä. Ryhmän toiminta liitetään suomalaisten sissien ja kaukopartioiden perinteeseen tiedustelupäällikön pitämässä puhuttelussa.


title: Sky Divers: tappajat taivaalta

text:
Tehtävä annetaan ja käynnistyy luvussa VI. Luvusta VII alkavassa jaksossa Punainen salama -koodinimellä tunnettu ryhmä etsiytyy tappioita koettuaan toiminta-alueelle ja valmistautuu vangittuun tiedustelu-upseeriin liittyvään tehtäväänsä. Romaanin toiminnallisin osa on luku IX, jossa näkökulma vaihtuu tehtävän suorittamisesta sen jälkeisiin vaiheisiin, joissa kuvataan useaan osaan jakautuneen ryhmän paluumatkoja Suomeen.
Romaanin on sovittanut sarjakuva-albumiksi Samson osana Vaaran vuosien Korkeajännitys -sarjaa. Teos ilmestyi nimellä "Hiljainen kuolema taivaalta" vuonna 2003.


title: Hervannan valtaväylä

text: Hervannan valtaväylä on 7 777 metrin pituisena Tampereen pisin katu. Se avattiin käyttöön joulukuussa 1975. Se yhdisti Tampereen keskusta-alueeseen uuden ja nopeasti laajenevan Hervannan alueen, joka sijaitsee kymmenisen kilometriä Tampereen eteläpuolella. Vuonna 2011 Hervannan valtaväylän liikennemäärä oli lähes 30 000 ajoneuvoa vuorokaudessa.


title: Hervannan valtaväylä

text: Hervannan valtaväylä vie Hervannasta Kalevaan, lähelle Tampereen yliopistollista sairaalaa ja Hakametsän jäähallia. Se ylittää Hervannan kanjonin ja Tampereen itäisen ohitustien, joka on osa valtatie yhdeksää. Se kulkee Turtolan kaupunginosan läpi ja sen varrella sijaitsee Turtolan kauppakeskus. Hervannan valtaväylä jatkuu Kalevassa Kekkosentienä ja edelleen Paasikiventienä, jotka ovat osa valtatie kahtatoista.


title: Islam Slimani

text: Islam Slimani (, s. 18. kesäkuuta 1988 Alger) on algerialainen jalkapalloilija. Hyökkääjänä pelaava Slimani edustaa Englannin Valioliigassa pelaavaa Leicesteriä.


title: Islam Slimani

text: Slimani aloitti jalkapalloilun kaudella 2008–2009 Algerian kolmanneksi korkeimmalla tasolla JSM Chéragassa. Hän siirtyi heti seuraavalla kaudella Algerian pääsarjassa pelaavaan CR Belouizdadiin. Slimani teki avauskaudellaan kahdeksan maalia pääsarjassa. Hän teki muun muassa kaksi maalia vierasottelussa Tlemcenia vastaan. Kaudella 2010–2011 Slimani onnistui maalinteossa kymmenen kertaa ja teki peräti neljä maalia kotiottelussa JS Kabylieta vastaan. Belouizdad voitti ottelun maalein 7–1. Myös seuraavalla kaudella 2011–2012 Slimani onnistui maalinteossa kymmenen kertaa. Sitä vastoin kaudella 2012–2013 Slimani kärsi loukkaantumisista ja pelasi kauden aikana vain 15 sarjaottelua, joissa hän teki neljä maalia.


title: Islam Slimani

text: Heinäkuussa 2013 Slimani siirtyi Portugaliin Sportingin riveihin. Hän teki kauden aikana kahdeksan maalia pelaamissaan 26 sarjaottelussa. Sporting sijoittui lopulta Portugalin pääsarjassa toiseksi. Kauden päätteeksi Slimani palkittiin Kultaisella pallolla Algerian parhaana pelaajana.


title: Islam Slimani

text: Slimani pelasi ensimmäisen maaottelunsa Algerian paidassa 26. toukokuuta 2012 Nigeriä vastaan. Avausmaalinsa maajoukkueessa hän teki toisessa maaottelussaan Ruandaa vastaan 2. kesäkuuta 2012.


title: Islam Slimani

text: Hänet valittiin Algerian kisajoukkueeseen vuoden 2013 Afrikan mestaruuskisoihin. Slimani pelasi turnauksessa Algerian kaikissa kolmessa ottelussa, mutta ei onnistunut kertaakaan maalinteossa. Algerian kisat päättyivät alkulohkoon.


title: Islam Slimani

text: Slimani valittiin 2014 MM-kisoihin. Hän pelasi ensimmäisen ottelunsa Belgiaa vastaan tultuaan vaihdosta kentälle. Toisessa ottelussa Etelä-Koreaa vastaan hän onnistui maalinteossa. Slimani teki myös maalin alkulohkon kolmannessa ottelussa Venäjää vastaan. Molemmissa otteluissa hänet valittiin ottelun parhaaksi pelaajaksi. Slimani pelasi avauksessa myös neljännesvälieräottelussa Saksaa vastaan, jolle Algerian hävisi jatkoajan jälkeen maalein 2–1.


title: Mitja Fomin

text: Dmitri ”Mitja” Anatoljevitš Fomin (ven. Дмитрий ”Митя” Анатольевич Фомин; s. 1974, Novosibirsk, Neuvostoliitto) on venäläinen poplaulaja, joka lauloi vuosina 1998–2009 yhtyeessä Hi-Fi. Nykyään Fomin on soolouralla ja hänen esikoisalbuminsa sooloartistina "Так будет" julkaistiin vuonna 2010. Tunnetuin hitti on "Всё будет хорошо".


title: Mitja Fomin

text: Fominin kappaleissa on aina ollut naistaustalaulaja.


title: Pekingin ympäriajo

text: Pekingin ympäriajo oli Pekingissä vuosina 2011-2014 järjestetty ammattilaispyöräilyn UCI World Tour -sarjaan kuulunut etappikilpailu. Pekingin ympäriajo järjestettiin ensimmäisen kerran lokakuussa 2011. Kilpailu järjestetään kansainvälisen pyöräilyliiton ja Pekingin kaupungin yhteistyönä. Pekingissä vuonna 2008 järjestettyjen kesäolympialaisten perintönä päätettiin järjestää vuosittainen tapahtuma, joka tuo esiin Pekingiä kansainvälisenä tapahtumakaupunkina pyöräilyn kautta. Syyskuussa 2014 UCI ilmoitti, että vuoden 2014 kilpailu tulisi olemaan viimeinen järjestämiskerta.


title: Pekingin ympäriajo

text: Lähde: Cycling Archives


title: Englannin Valioliigan kausi 1994–1995

text: Englannin Valioliigan kausi 1994–1995 oli Valioliigan kolmas kausi. Mestaruuden voitti Blackburn Rovers. Edellisen mestaruutensa Blackburn oli voittanut vuonna 1914. Seuraavaksi kaudeksi Valioliigan joukkuemäärää supistettiin kahteenkymmeneen, jolloin sarjasta putosi neljä joukkuetta.


title: Riitta Auvinen

text: Riitta Marjatta Auvinen (o.s. Koskivirta, s. 21. tammikuuta 1940 Enonkoski) on suomalainen sosiaalipoliitikko ja oli Väestöliiton pääsihteeri 1981–1986. Hän on koulutukseltaan valtiotieteen tohtori.


title: Riitta Auvinen

text: Auvinen kirjoitti ylioppilaaksi 1959 ja hän väitteli valtiotieteen tohtoriksi Helsingin yliopistossa 1977. Työuransa hän aloitti TVK:n tutkimussihteerinä 1964–1966 ja jatkoi Väestöntutkimuslaitoksen tutkijana 1966–1969, Eläketurvakeskuksen tutkijana 1969–1970, Helsingin yliopiston assistenttina ja virkaa toimittavana apulaisprofessorina 1970–1981, Väestöliiton pääsihteerinä 1981–1986, Väestöntutkimuslaitoksen tutkimusjohtajana 1986–1993 ja saman laitoksen vanhempana tutkijana 1994–1997.


title: Russkiy Razmer

text: Russkiy Razmer () on venäläinen tanssipopyhtye, joka aloitti toimintansa 1993. Yhtye oli kotoisin Pietarista. Suurin hitti on "Ангел дня". Yhtyeen musiikkityyli on ruotsalaisyhtyeen E-Type -n musiikkityylin kaltainen.


title: Lempeä ja miljonäärejä

text: Lempeä ja miljonäärejä () on vuonna 1930 ensi-iltaan tullut Frank Tuttlen ohjaama yhdysvaltalainen romanttinen musikaalikomediaelokuva, jonka pääosissa ovat Clara Bow ja Stanley Smith. "Lempeä ja miljonäärejä" kertoo nuoresta tarjoilijattaresta, joka ihastuu rautatiepohatan poikaan. Pohatan poika kutsuu hänet viettämään aikaa hänen ja perheensä kanssa Palm Springsiin, missä tyttö huomaa olevansa rikkaiden ihmisten keskellä. Paramount Pictures toimi elokuvan tuotantoyhtiönä ja jakelijana.


title: Lempeä ja miljonäärejä

text: "Lempeä ja miljonäärejä" perustuu Keene Thompsonin tarinaan, jonka pohjalta William M. Conselman, Grover Jones ja Herman J. Mankiewicz laativat käsikirjoituksen. "Lempeä ja miljonäärejä" -elokuvan kuvaukset alkoivat 9. toukokuuta 1930 ja päättyivät 29. toukokuuta. "Lempeä ja miljonäärejä" sai ensi-iltansa Yhdysvaltain New Yorkissa 5. heinäkuuta vuonna 1930. Suomessa elokuva tuli ensi-iltaan 23. helmikuuta vuonna 1931. "Lempeä ja miljonäärejä" on julkaistu DVD:lle.


title: Englannin Valioliigan kausi 1995–1996

text:
Englannin Valioliigan kausi 1995–1996 oli Valioliigan neljäs kausi. Mestaruuden voitti Manchester United. Sarjakakkonen
Newcastle kuului tässä vaiheessa Englannin suuriin. Joukkueet olivat lähellä joutua uusintaotteluun. Otteluun ehdittiin jo tulostaa ottelulippuja.


title: Eleven Madison Park

text: Eleven Madison Park on Danny Meyerin omistama ranskalainen ravintola New Yorkin Manhattanilla. Se avattiin vuonna 1998. Ravintolan pääkokkina on toiminut vuodesta 2006 lähtien Daniel Humm, jota muun muassa "The New York Times" on pitänyt ravintolan menestyksen tärkeimpänä tekijänä yhdessä ravintolan toimitusjohtaja Will Guidaran ja viinivastaava John Raganin kanssa.


title: Eleven Madison Park

text: Eleven Madison Parkilla on täydet kolme Michelin-tähteä.


title: Moskovan pörssi

text:
Moskovan pörssi (, ) on Moskovassa sijaitseva Venäjän arvopaperikaupan keskus. Yritysmuodoltaan Moskovan pörssi on osakeyhtiö (OAO). Käytännössä se on konserniyhtiö, joka toimii monen muun yhtiön emoyhtiönä tai vähemmistöomistajana.
Moskovan pörssi, Moskovskaja Birža perustettiin liittämällä Venäjän kaksi aiempaa arvopaperipörssiä (MICEX eli Moscow Interbank Currency Exchange ja RTS eli Russian Trading System) yhteen ensin juridisesti vuonna 2011.


title: Moskovan pörssi

text: Tämän jälkeen kahden aiemman moskovalaispörssin toimintoja on yhtenäistetty. Esimerkiksi kahden pörssin aiemmat yleisindeksit, ruplina määritelty MICEX Index ja dollareina määritelty RTS Index on yhdistetty yhtenäiseksi 50 osakkeen yleisindeksiksi (MICEX-RTS Index). Kevättalvella 2013 Moskovan pörssi listautui itse pörssiyhtiöksi Moskovan pörssiin ja keräsi tällä 500 miljoonan dollarin rahoituksen osakkeenomistajilleen ja toimintansa kehittämiseen. Sittemmin Moskovan pörssin omat osakkeet on liitetty mukaan Moskovan pörssin pääindeksiin (MICEX-RTS).


title: Moskovan pörssi

text: Moskovan pörssi tähtää vuoteen 2015 mennessä Venäjän ja IVY-alueen johtavaksi finanssikaupan keskukseksi niin arvopapereiden liikkeellelaskussa kuin kaupankäynnissäkin. Vuosina 2010–2012 vain 20 prosenttia venäläisyritysten listautumisista tapahtui Venäjällä.


title: Moskovan pörssi

text: Alkuvuonna 2014 Moskovan pörssi oli sinne listattujen yritysten osakkeiden markkina-arvoltaan noin maailman 20. suurin arvopaperipörssi.


title: Moskovan pörssi

text: Moskovan pörssiin kuuluvat seuraavat markkinapaikat:


title: Moskovan pörssi

text: MICEX-RTS indeksi on Moskovan pörssin vaihtoa kuvaava yleisindeksi, johon kuuluu Venäjän arvopaperipörssin 50 keskeisintä yritystä. Oheisessa listassa on lueteltu indeksiin kuuluneet suuryritykset kesä-syyskuun 2014 painoineen.


title: Mikael Balt

text: Mikael Balt, myös Michel Sigfredsson Balt (k. 1676 Oulu) oli mahdollisesti ranskalainen sisutus- ja koristetaiteilija, joka toimi myöhemmin Suomessa. Hän suunnitteli kirkkojen sisustuksia, ja oletettavasti hänen töitään ovat sittemmin palanut Turun tuomiokirkon saarnastuoli sekä Oulun ja Raahen kirkkojen saarnastuolit.


title: Mikael Balt

text: Baltin syntyperä on kuitenkin epävarma, vaikka perimätiedon mukaan hän olisi ollut ranskalainen. Hän tuli Ruotsista Suomeen noin vuonna 1650 ja avioitui Catharina Casparintytär Forbuksen (1640–1691) kanssa vuonna 1658. Hänen tuotannostaan on säilynyt vain Raahen kirkon sisustus, joka on Raahen museossa. Turun tuomiokirkkoon tehdyn saarnastuolin mallin mukaan valmistettiin saarnastuoleja useisiin Etelä-Suomen kirkkoihin.


title: Antonio Candreva

text: Antonio Candreva (s. 28. helmikuuta 1987 Rooma, Italia) on italialainen jalkapalloilija. Hänen seuransa on tällä hetkellä Italian pääsarjaa pelaava Inter. Pelipaikaltaan hän on keskikenttäpelaaja.


title: Antonio Candreva

text: Candreva on Ternana Calcion kasvatti, jonka edustusjoukkueeseen hän nousi vuonna 2004. Kesäkuussa 2007 hän siirtyi Udinese Calcioon, jossa hän pääsi pelaamaan 27. tammikuuta 2008 ensimmäistä kertaa maan pääsarjassa.


title: Antonio Candreva

text: Vuodet 2008–2011 hän vietti pääosin lainalla eri joukkueissa, muun muassa Livornossa, Juventuksessa, Parmassa ja Cesenassa.


title: Antonio Candreva

text: Tammikuussa 2012 Candreva siirtyi jälleen lainalle, tällä kertaa Lazioon. Hän pelasi kevätkauden aikana yhteensä 15 sarjaottelua ja teki niissä kolme maalia.


title: Antonio Candreva

text:
18. heinäkuuta 2012 Candrevan lainasopimus Lazioon uusittiin vuodeksi eteenpäin kaudelle 2012–2013, sisältäen ostopykälän.
Kesäkuussa 2013 Lazio käytti osto-optionsa tehden Candrevalle neljänvuoden sopimuksen.


title: Antonio Candreva

text: Candreva teki ensiesiintymisensä Italian maajoukkueessa 14. marraskuuta 2009 ystävyysottelussa Alankomaita vastaan. Marraskuun 2018 loppuun mennessä hän on pelannut 54 maaottelua ja tehnyt niissä seitsemän maalia.


title: Raija Bartens

text: Raija Raakel Bartens o.s. "Jokinen" (s. 25.10.1933 Vaasa) on suomalainen kielitieteilijä. Hän oli Helsingin yliopiston suomalais-ugrilaisen kielentutkimuksen professori 1980–1997. Hän tutki saamen kielen sijaoppia ja etäsukukielten verbioppia. Hänestä tuli myöhemmin pikemminkin folkloristi, ja hän tutki kansanrunojen kieltä ja maailmankuvaa. Hän on myös suomentanut etäsukukielistä kansan- ja taiderunoutta. Hän julkaisi ollessaan jo eläkkeellä käsikirjat mordvalaiskielten ja permiläisten kielten rakenteesta ja kielihistoriasta, jotka ovat alansa perusteoksia.


title: Raija Bartens

text: Bartens valmistui Helsingin yliopistosta filosofian kandidaatiksi vuonna 1958, ja ensimmäisen tieteellisen artikkelinsa hän julkaisi Virittäjässä 1959. Lisensiaatintyö saamelaiskielten postpositioista valmistui vuonna 1965, ja sijamuotoja käsittelevä väitöskirja julkaistiin vuonna 1972. 1960-luvulta alkaen Bartens toimitti yhdessä Erkki Itkosen ja Lea Laitisen kanssa laajaa inarinsaamen kielen sanakirjaa, joka valmistui 1990-luvun alussa. Bartens valittiin Suomalaisen Tiedeakatemian jäseneksi vuonna 1982.


title: Juha-Pekka Väisänen

text: Juha-Pekka Väisänen (s. 16. syyskuuta 1966 Pieksämäki) on suomalainen poliitikko ja taiteilija. Hän on Suomen Kommunistisen Puolueen (SKP) puheenjohtaja. Väisänen valittiin SKP:n johtoon kesäkuussa 2013, kun puoluetta vuodesta 1990 johtanut Yrjö Hakanen jäi pois tehtävästä. Aiemmin Väisänen työskenteli SKP:n pääsihteerinä 2010–2013. Väisänen on Helsingin kulttuuri- ja kirjastolautakunnan jäsen (2013–).


title: Juha-Pekka Väisänen

text: Väisänen valmistui Kuvataideakatemiasta kuvataiteen maisteriksi vuonna 1989. Hän käyttää itsestään ammattinimikettä käsitetaiteilija tai käsite- ja performanssitaiteilija. Väisänen oli PAND – Taiteilijat rauhan puolesta -järjestön puheenjohtaja (?–2013). Väisänen on työskennellyt myös muun muassa kuvataideopettajana, postinlajittelijana, puhelinmyyjänä, siivoojana, talonmiehenä, tarjoilijana, tehdastyöläisenä ja toimittajana.


title: Juha-Pekka Väisänen

text: Väisänen asuu Helsingin Punavuoressa miehensä kanssa.


title: Juha-Pekka Väisänen

text: Väisänen on ollut SKP:n ehdokkaana Helsingissä eduskuntavaaleissa 2007 (61 ääntä) ja 2011 (42) sekä kunnallisvaaleissa 2008 (36) ja 2012 (45). Hän oli ehdokkaana myös europarlamenttivaaleissa 2009 (217) ja 2014 (503). Eduskuntavaaleissa 1999 Väisänen oli vasemmistoliiton ehdokas (135). Hän oli Vasemmistoliiton jäsen ennen SKP:hen liittymistään.


title: Bautakivi

text: Bautakivi () on muinaisten Pohjolan asukkaiden hautakivi. Kivi on veistetty karkeasti, eikä siinä ole kirjoitusta. Niitä pystytettiin myöhäiseltä pronssikaudelta myöhäiselle rautakaudelle. Tanskalle kuuluvassa Bornholmin saaressa on luetteloitu yli 1 000 bautakiveä.


title: Bautakivi

text: Sanaa on käytetty myös kuvaannollisesti merkityksessä muistokivi.


title: Vnešekonombank

text: Vnešekonombank (VEB) ( tai kirjaimellisesti ) on Venäjän valtion omistama rahoituslaitos. Sitä kutsutaan joskus nimellä Venäjän kehityspankki, vaikka kehityspankkiroolin on vain yksi Venäjän valtion sille antamista tehtävistä rahoituslaitoksena. Tämän ohella pankki toimii esimerkiksi valtion eläkerahastona.


title: Vnešekonombank

text: Vnešekonombankin pääoma on suoraan peräisin Venäjän valtion budjetista. Pankin hallituksen puheenjohtajana toimii Venäjän pääministeri.


title: Brutto

text: Brutto tai bruttoarvo tarkoittaa kokonaismäärää, josta ei ole tehty mitään vähennyksiä. Bruton vastakohta on netto. Brutto-käsitettä käytetään varsinkin talouteen liittyvissä termeissä.


title: Netto

text: Netto tai nettoarvo tarkoittaa määrää, joka saadaan, kun bruttoarvosta vähennetään tietty summa tai summat. Neton vastakohta on brutto. Netto-käsitettä käytetään varsinkin talouteen liittyvissä termeissä.


title: Nettokansantuote

text: Nettokansantuote (NKT) on kansantalouden mittari. Nettokansantuote saadaan, kun bruttokansantuotteesta vähennetään kiinteän pääoman kuluminen.


title: Nettokansantuote

text: Nettokansantuote kuvaa bruttokansantuotetta paremmin talouden kehittymistä. Tämä johtuu siitä, että se ottaa huomioon tuotantovälineiden kulumisen. Kulumisen vuoksi on tehtävä korvausinvestointeja, jotka siis eivät sisälly nettokansantuotteeseen.


title: Nettokansantuote

text: Henkeä kohti laskettua nettokansantuotetta käytetään usein, kun seurataan kansalaisten taloudellisen hyvinvoinnin kehittymistä.


title: Nettokansantuote

text: Kulumista ei pystytä laskemaan täysin todenmukaisesti, vaan se määritellään arvionvaraisesti poistojen perusteella. Poistot eivät välttämättä vastaa tuotantovälineiden todellista kulumista, vaan ne joudutaan hyväksymään yritysten ilmoitusten suuruisina. Käytännössä poistojen suuruus ja kohdistuminen eri vuosille voivat riippua verosäädöksistä.


title: The Dirty Picture

text: The Dirty Picture on vuonna 2011 ilmestynyt intialainen elämäkerrallinen draamaelokuva, joka on saanut inspiraationsa Silk Smithasta, eroottisista rooleistaan tunnetusta eteläintialaisesta näyttelijättärestä. Elokuvan tekijät ovat selventäneet, että se ei perustu pelkästään Smithaan, vaan myös moniin hänen eteläintialaisiin aikalaisiinsa, kuten Nylon Naliniin ja Disco Shantiin. Se muistuttaa myös muiden populaarikulttuurin naisten elämää, kuten yhdysvaltalaisen näyttelijän ja seksisymbolin Marilyn Monroen. Elokuvan on ohjannut Milan Luthria ja tuottanut Ekta Kapoor ja Shobha Kapoor. Idea elokuvaan tuli Ekta Kapoorilta, joka pyysi Rajat Aroraa kirjoittamaan tarinan sen pohjalta.


title: The Dirty Picture

text: Noin 180 miljoonan rupian budjetilla tehty "The Dirty Picture" julkaistiin 2. joulukuuta 2011 (Smithan syntymäpäivänä) hindin lisäksi dubattuna tamiliksi ja teluguksi. Vidya Balan, Emraan Hashmi, Naseeruddin Shah ja Tusshar Kapoor näyttelevät pääosia. Elokuva saavutti suosiota sekä kriitikoiden että yleisön keskuudessa, ja suurinta ylistystä sai Balanin roolisuoritus Silkinä.


title: The Dirty Picture

text: "The Dirty Picture" tuotti maailmanlaajuisesti 1,17 miljardia rupiaa ja voitti monia palkintoja, joista useimmat menivät Balanille. Elokuva voitti kolme National Film Awards -palkintoa ja kolme Filmfare Awards -palkintoa, molemmissa muun muassa parhaasta naispääosasta.


title: The Dirty Picture

text: Reshma (Vidya Balan) karkaa kotoaan Chennaihin päivää ennen häitään. Häntä loukataan hänen hakiessaan roolia elokuvasta, minkä seurauksena hän ottaa vastaan tanssijan roolin. Hän tanssii käyttäen ruoskia ja eroottisia liikkeitä ja suututtaa elokuvan ohjaajan Abrahamin (Emraan Hashmi), joka leikkaa hänen tanssikohtauksensa elokuvasta. Elokuva menestyy surkeasti tuottaja Selva Ganeshin (Rajesh Sharma) harmiksi, ja hän tarjoaa Reshmalle tanssinumeroa seuraavassa elokuvassaan. Hän ehdottaa, että tämä käyttäisi nimeä ”Silk”.


title: The Dirty Picture

text: Ensimmäisessä kohtauksessaan Silk tanssii Suryakantin (Naseeruddin Shah) kanssa, joka on hänen lapsuuden idolinsa. Silk viettelee hänet tarjoamalla pitkäaikaista seksisuhdetta. Samaan aikaan Abraham ehdottaa uutta elokuvaa Selva Ganeshille ja haluaisi siihen Suryakantin. Selva Ganesh ehdottaa seksikkäiden kohtausten lisäämistä elokuvaan menestyksen takaamiseksi, mikä suututtaa Abrahamin. Silk tekee monta eroottista elokuvaa Suryakantin kanssa. Hän saa paljon miesfaneja ja rikastuu nopeasti.


title: The Dirty Picture

text: Suryakantin nuorempi veli Ramakant (Tusshar Kapoor) on Silkin ihailija ja yrittää ystävystyä tämän kanssa. Silk on onnellinen, että joku viimein pitää hänestä itsenään, eikä vain hänen vartalostaan. Palkintogaalassa Silk saa ylistystä elokuvaroolistaan, mutta Suryakant loukkaa häntä kutsumalla häntä kaikkien ”likaiseksi salaisuudeksi”. Silk julistaa jatkavansa tuhmien elokuviensa tekemistä. Hän viettää enemmän aikaa Ramakantin kanssa, minkä huomaa myös toimittaja Naila (Anju Mahendru), joka kritisoi Silkiä molempien veljeksien tapailusta. Suryakant jättää Silkin pois seuraavista elokuvistaan, mikä pakottaa Silkin työskentelemään vähemmän tunnettujen elokuvantekijöiden kanssa. Hän menettää mielenkiintonsa työtään kohtaan ja alkaa tuntea itsensä uhatuksi nuoremman näyttelijättären Shakeelan (Arya Banerjee) vuoksi. Silk kamppaa Shakeelan julkisesti ja nolostunut Ramakant jättää hänet.


title: The Dirty Picture

text:
Silk hakee lohtua alkoholista ja ketjutupakoinnista, ja samalla hänen painonsa nousee. Ohjaajat eivät halua enää työskennellä hänen kanssaan ja hän alkaa menettää omaisuuttaan ja kuuluisuuttaan. Silk on vajonnut niin alas, että lähestyy epäilyttävää elokuvantekijää. Hän järkyttyy ymmärtäessään, että ohjaaja haluaisi hänen esiintyvän pornoelokuvassa. Ohjaaja huumaa hänet ja alkaa kuvata, mutta poliisiratsian ansiosta Silk pääsee pakenemaan. Kaikesta huolimatta Abraham alkaa ihastua Silkiin, vaikka yrittää kieltää sen. Abraham onnistuu jäljittämään Silkin äidin ja suunnittelee yllättävänsä Silkin aamulla. Kun Abraham sinä iltana soittaa Silkille, tämä pyytää häntä hyvästelemään kaikki puolestaan. Abraham ryntää Silkin talolle, löytäen tämän kuolleena unilääkkeiden yliannostukseen.
Ekta Kapoor ja Milan Luthria julkistivat elokuvan pian heidän yhteistyönsä "Once Upon a Time in Mumbaain" menestyksen jälkeen. Kapoor sanoi "The Dirty Picturen" olevan Intian vastaus Oscar-ehdokkaana olleelle elokuvalle "Boogie Nights". Hän selvensi myöhemmin lehdistötilaisuudessa, että vastoin yleistä käsitystä kumpikaan Balajin tulevista elokuvista, "Ragini MMS" tai "The Dirty Picture", ei ole pornoelokuva.


title: Li Yanfeng

text: Li Yanfeng (s. 15. toukokuuta 1979) on kiinalainen kiekonheittäjä. Hän oli ensimmäinen kiinalainen, joka voitti kiekonheiton maailmanmestaruuden.


title: Li Yanfeng

text: Yanfengin henkilökohtainen paras heitto on 67,98 metriä, jonka hän heitti kesäkuussa 2011 Schönebeckissä.


title: Li Yanfeng

text: Yanfeng saavutti olympiahopeaa vuoden 2012 kesäolympialaisissa. Hän oli kilpailussa alun perin kolmas, mutta hänen edellään ollut Darja Pištšalnikova hylättiin.


title: Kylie’s Remixes Volume 2

text: Kylie's Remixes Volume 2 on australialaisen laulajan Kylie Minoguen remixalbumi, joka julkaistiin Japanissa heinäkuussa 1992 ja Australiassa 5. toukokuuta 1993.


title: Venäjän keskuspankki

text:
Venäjän keskuspankki ( tai ) on Venäjän federaation rahapolitiikasta eli esimerkiksi Venäjän ruplan arvon vakaudesta vastaava valtion laitos.
Pankki on perustettu 13. heinäkuuta 1990 Neuvostoliiton valtionpankin Venäjän tasavallan pankin pohjalta. Pankin nimi oli aluksi Venäjän sosialistisen federatiivisen neuvostotasavallan keskuspankki (Venäjän SFNT:n keskuspankki). Neuvostoliiton hajottua ja Itsenäisten valtioiden yhteisön (IVY) tultua perustetuksi marraskuussa 1991, Venäjän SFNT:n korkein neuvosto julisti, että Venäjän SFNT:n keskuspankki on ainoa pankki, joka vastaa maan valuutan, eli ruplan vaihtokurssista, liikkeellelaskusta ja vakaudesta. Joulukuun 20. päivänä 1991, Neuvostoliiton valtionpankki lakkautettiin ja sen varannot, vastuut ja omaisuus siirrettiin Venäjän SFNT:n keskuspankille. Tämä nimettiin Venäjän (federaation) keskuspankiksi muutamia kuukausia myöhemmin.


title: Venäjän keskuspankki

text: Pankin toimintaa ohjaa osaltaan Kansallinen pankkineuvosto, jossa ovat edustettuina valtioneuvosto, keskuspankin pääjohtaja, duuma, presidentinhallinto sekä muutama muu Venäjän valtion keskeisintä talouteen liittyvää tahoa.


title: Venäjän keskuspankki

text: Venäjän keskuspankin pääjohtajana aloittaa kesäkuussa 2013 Elvira Nabiullina, jonka presidentti Putin nimitti tehtävään maaliskuussa 2013.


title: Opabinia

text: Opabinia regalis oli eriskummallinen esihistoriallinen selkärangaton eläin, joka tunnetaan Burgess Shalen keskikambrikautisista fossiilikerrostumista.


title: Opabinia

text: Ulkonäöltään Opabinia muistutti jonkin verran äyriäisiä, mutta sen sukulaisuutta mihinkään tunnettuun eliöryhmään ei ole varmistettu. "Opabinialla" oli taipuisa pitkä kärsä jonka päässä oli piikkimäiset lisäkkeet. Se eli lähellä merenpohjaa ja ehkä käytti kärsäänsä saalistaakseen pehmeässä pohjassa eläviä eläimiä. Sen ruumis koostui viidestätoista jaokkeesta, joiden sivuilla oli alaviistoon osoittavat lamellimaiset lisäkkeet, joita eläin lienee käyttänyt uimiseen ja hengittämiseen. Opabinialla oli viisi silmää, ja se kasvoi hiiren kokoiseksi.


title: Los Angeles Convention Center

text: Los Angeles Convention Center (LACC) on Los Angelesin keskustan lounaisosassa sijaitseva kongressikeskus. LACC:ssä järjestetään vuosittaisia tapahtumia, joihin kuuluu esimerkiksi Greater Los Angeles Auto Show ja Anime Expo. Rakennus on tunnettu kaikista parhaiten videopelifanien keskuudessa Electronic Entertainment Expo ("E3")-messuista. LACC:n uusimpia tapahtumia ovat Primetime Emmy-gaala, Governor's Ball, Microsoft WPC ja Abilities Expo.


title: Los Angeles Convention Center

text: Arkkitehti Charles Luckmanin suunnittelema kongressikeskus avattiin vuonna 1971 ja sitä on laajennettu vuosina 1993 ja 1997. Se rakennettiin alun perin suorakulmaiseksi rakennukseksi Pico Boulevardin ja 11th Streetin (nykyään Chick Hearn Ct.) väliin Figueroa Streetille. Keskuksen koillisosa purettiin vuonna 1997, jotta saatiin tilaa Staples Centerille. Kongressikeskuksen vihreästä lasista sekä valkoisia teräsrakenteista koostuvat teräsrakenteet suunnitteli arkkitehti James Ingo Freed.


title: Los Angeles Convention Center

text: Kongressikeskuksen edessä sijaitseva alue tunnetaan Gilbert Lindsay Plazana, joka nimettiin viimeisimmän kunnanvaltuuston mukaan, joka edusti Los Angelesin keskustan aluetta monia vuosia. 10 jalkaa (3 metriä) korkea, "The Emperor of the Great 9th Districtiä" kunnioittava monumentti paljastettiin vuonna 1995. Samoin Figueroa Streetin ja kongressikesuksen välinen asema on nimetty kunnanvaltuusto Lindsayn mukaan.


title: Los Angeles Convention Center

text: 1. maaliskuuta 1983 tornado aiheutti vahinkoja katolle sekä ylemmän tason paneeleille. Rakennus korjattiin ja kongressikeskuksen uudet tekstausmerkit asennettiin 3 miljoonan dollarin kokonaiskustannuksilla.


title: Los Angeles Convention Center

text: Vuodesta 2005 lähtien kongressikeskus on järjestänyt MusiCares Person of the Year-kunnianosoituksen kaksi yötä ennen Grammy-palkintogaalaa. Se isännöi myös Grammy palkintogaalan pre-televisiointia (ennen Staples Centerin tärkeintä televisiointia) aina vuoteen 2013 asti, jolloin pre-televisiointi siirtyi Nokia Theatreen.


title: Lahden Seudun Kuntatekniikka

text: Lahden Seudun Kuntatekniikka Oy (LSKT) on kuntaomisteinen osakeyhtiö. Omistajia ovat Lahden ja Orimattilan kaupunki sekä Asikkalan, Hollolan ja Nastolan kunnat. Osakeyhtiön toiminta alkoi 1. tammikuuta 2009, aiemmin yritys toimi samojen kuntien omistamana liikelaitoksena. Kyseinen toimintamalli oli tällöin kuntatekniikan alalla täysin uusi.


title: Lahden Seudun Kuntatekniikka

text: LSKT tuottaa asiakkailleen kuntateknisiä palveluita, kuten viher- kadunhoito ja maanrakennuspalveluja sekä niihin liittyviä suunnittelu- ja rakennuttamispalveluita. Yritys osallistuu kehityshankkeisiin yhdessä yhteistyökumppaneiden kanssa.


title: Lahden Seudun Kuntatekniikka

text: LSKT huolehti myös Lahden kaupungin vastuulla olevista maanvastaanottopaikoista sekä hoitaa ajoneuvojen siirtämisestä ja romuajoneuvojen hävittämisestä annetun lain mukaiset kunnille kuuluvat tehtävät.


title: Heidi Lindén

text: Heidi Lindén on suomalainen ohjaaja, näyttelijä, käsikirjoittaja, muusikko ja tuottaja.


title: Heidi Lindén

text: Lindén aloitti uransa näyttelijänä. Hän esiintyi Zaida Bergrothin elokuvassa "Lasileuka". Lindén tuotti ensimmäisen koko pitkän elokuvansa "Pystyssä" (engl. "Indebted") vuonna 2012. Elokuva voitti parhaan esikoiselokuvan palkinnon Lontoon Raindance-elokuvajuhlilla 2012. Lindén esitti elokuvassa myös yhden päärooleista (Ellin roolin).


title: Heidi Lindén

text: Lindén on opiskellut näyttelijäntyötä Suomessa Teatterikorkeakoulussa sekä elokuvaohjausta New Yorkissa ja Helsingissä Aalto-yliopiston taiteiden ja suunnittelun korkeakoulussa. Aikaisemmin Lindén opiskeli jazzia Helsingin Pop & Jazz Konservatoriossa.


title: Heidi Lindén

text: Lindén osallistui Idols-kilpailuun 2004.


title: Heidi Lindén

text: Linden näyttelee uudessa "Napapiirin sankarit 3" -elokuvassa 2017.


title: Heidi Lindén

text: Lindén näyttelee TV- sarjoissa Sorjonen, Koukussa, Mustat Lesket, Hinnalla Millä Hyvänsä ja Toisen kanssa. Lindén näytteli 32-osaisessa Radio Millennium -televisiosarjassa (Yle TV2) Jennyn roolia. Lindén esiintyi MTV3:n "Putous"-ohjelmassa Marilynina Armi Toivasen luoman hahmon Leena Herppeenluoman sketsissä. Lindén on työskennellyt muun muassa Lilla Teaternilla, Helsingin kaupunginteatterissa, Moskito Televisionilla, Zodiak Entertainmentilla, Peacock-teatterissa, Aleksanterin teatterissa ja Ylellä.


title: Heidi Lindén

text: Lindenin ohjaustyö "Täg me in Tinder" (elokuva), sai ensi iltansa keväällä 2016, Lindén työstää parhaillaan pitkää elokuvaa "Collection".


title: Heidi Lindén

text: Lindén työskentelee ohjaajana tarinankerrontayhtiö Lucy Loves Storiesilla.


title: Heidi Lindén

text: Lindénin Aalto-yliopistoon tekemä lopputyö "Pelkoa ja inhoa naisena Suomen elokuva-alalla vuonna 2016" tuli julkisuuteen syksyllä 2017, kun Harvey Wensteinin tapauksesta liikkeelle lähtenyt #metoo-kohu levisi Suomeen. Lindén kertoi julkisuudessa noin 5-10 nimen toistuvan materiaalissa. Tästä tulee nimi "Lindénin lista".


title: Hiihdon Suomen-mestaruuskilpailut 1929

text: Hiihdon Suomen-mestaruuskilpailut pidettiin vuonna 1929 Jyväskylässä.


title: Hiihdon Suomen-mestaruuskilpailut 1929

text: Kilpailut käytiin Jyväskylässä 9.2.1929. Kisaan lähti 42 hiihtäjää, joista 4 keskeytti. Kilpailulatu todettiin yli kilometrin liian pitkäksi. Kilpailussa Martti Lappalainen oli selvä ykkönen voitettuaan seuraavaksi tulleen lähes kahdella minuutilla. Viipurin Urheilijoiden Sutisen toista sijaa pidettiin yllätyksenä kisassa.


title: Hiihdon Suomen-mestaruuskilpailut 1929

text: Kilpailut käytiin Jyväskylässä 10.2.1929. Kisaan lähti 28 asteen pakkassäässä 19 hiihtäjää, joista 9 keskeytti. Kilpailussa Adiel Paananen ja Martti Lappalainen kävivät kovinta kisaa kilpailun johtopaikasta. Paananen johti kisaa 40 kilometrin kohdalla reilulla minuutilla Lappalaista, jolla pian sen jälkeen tuli suksirikko. Lappalaisen loppusijoitus oli 8. yli 20 minuuttia Paanaselle hävinneenä.


title: Hiihdon Suomen-mestaruuskilpailut 1929

text: Kilpailu perustui Jyväskylässä 9.2. hiihdetyn 10 kilometrin kisan yhteistuloksiin - kolmen hiihtäjän yhteisaika. Kisassa mukana näin 5 seuraa. Mestaruuden voittaneessa Iisalmen Visan joukkueessa oli mukana nouseva mestarihiihtäjä 19-vuotias Olli Remes, jonka sijoitus 10 kilometrin kisassa oli 9.


title: Hiihdon Suomen-mestaruuskilpailut 1929

text: Kilpailu käytiin Kouvolassa 3.2.1929. Osanottajia oli kaikkiaan 27, joista 15 kykeni pysymään molemmat hypyt pystyssä. Erkki Järvinen hyppäsi ensimmäisellä kieroksella pisimmälle 29,5 metriin, mutta kaatui toisen hyppynsä. Yrjö Kivivirta hyppäsi ensimmäisellä 28,5 metriä, mutta kaatui myös toisen.


title: Hiihdon Suomen-mestaruuskilpailut 1929

text: Kilpailu käytiin Kouvolassa 2. - 3.2. Osallistujia oli kaikkiaan 10, joista kaksi keskeytti hiihto-osuudella. Hiihto-osuudella Toivo Nykänen oli kaksi minuuttia nopeampi eli lähti mäkiosuudelle selvässä johdossa pahimpiin kilpailijoihin nähden. Samaan aikaan oli Puolan Zakopanessa alkamassa suuret kansainväliset kisat, joihin suomalaisista yhdistetyn miehistä osallistuivat Esko Järvinen ja Paavo Nuotio. Tulosluettelossa nähtiin nouseva tähti eli 5. sijoittunut 19-vuotias lahtelainen Lauri Valonen, jonka parhaat vuodet oli 1930-luvulla.


title: Hiihdon Suomen-mestaruuskilpailut 1930

text: Hiihdon Suomen-mestaruuskilpailut pidettiin vuonna 1930 Kuopiossa.


title: Hiihdon Suomen-mestaruuskilpailut 1931

text: Hiihdon Suomen-mestaruuskilpailut pidettiin vuonna 1931 Jyväskylässä.


title: Menneisyyden varjo

text: Menneisyyden varjo on Ville Salmisen ohjaama elokuva vuodelta 1946. Salminen laati käsikirjoituksen toimittaja Esko Miettisen alkuperäisaiheesta.


title: Menneisyyden varjo

text: Elokuva on jännitystarina, jossa vuorineuvos Bergrothin tyttäret Lena ja Sirkka tutustuvat tehtaalla työskentelevään insinööriin ja naistenmieheen Rainer Leimuun. Lena tuntee vetoa mieheen, mutta tämän entiset naisystävät ja mustasukkaisuus tulevat heidän onnensa tielle kohtalokkain seurauksin. Menneisyys vainoaa Leimua.


title: Menneisyyden varjo

text: Esko Miettinen oli vapaa toimittaja, joka muutti vuonna 1947 Hollywoodiin ja kirjoitti sieltä käsin juttuja "Kinolehteen".


title: Menneisyyden varjo

text: "Menneisyyden varjo" jäi Valio-Filmin ainoaksi pitkäksi näytelmäelokuvaksi. Elokuva on esitetty televisiossa vain kerran aiemmin, syksyllä 1961. Yle TV1 esitti sen perjantaina 14. kesäkuuta 2013.


title: Menneisyyden varjo

text: Uutena yrittäjänä tuotantoyhtiöiden joukossa Valio-Filmi saa kritiikeissä kannustusta – vaikka Raoul af Hällströmin sanoin oli opittu "suhtautumaan hieman epäluuloisesti yritteliäisiin vasta-alkajiin kotimaisen filmi-tuotannon alalla" – sillä Salmisen "elokuva on teknillisesti parhainta nykyaikaista meikäläistä tasoa". Käsikirjoituksen heikkouden vastapainona kiitosta saavat ohjauksen ansiot ja kaikinpuolinen huolellisuus. Painokasta kiitosta saa Harry Bergströmin musiikki, josta esimerkiksi Sulho Ranta toteaa, että "musiikki täytti hyvin tehtävänsä". Myös Tauno Palon ja Ritva Arvelon roolisuorituksia kiiteltiin lehdistössä.


title: Hiihdon Suomen-mestaruuskilpailut 1925

text: Hiihdon Suomen-mestaruuskilpailut pidettiin vuonna 1925 Jyväskylässä ja Kuopiossa. Huonon lumitilanteen vuoksi Jyväskylän kilpailut järjestettiin alkuperäistä suunnitelmaa myöhemmin. Lahden Salpausselän kisojen yhdistetyn kisa ja mäenlaskukisa olivat samalla vuoden 1925 SM-kisoja.


title: Hiihdon Suomen-mestaruuskilpailut 1925

text: Kilpailu käytiin Jyväskylässä 28. helmikuuta. Haapaveden Hiihtäjät voitti joukkuekilpailun, johon laskettiin viiden hiihtäjän yhteistulos.


title: Hiihdon Suomen-mestaruuskilpailut 1925

text: Kilpailu käytiin Jyväskylässä 1. maaliskuuta.


title: Hiihdon Suomen-mestaruuskilpailut 1925

text: Kilpailu käytiin Kuopiossa 8. maaliskuuta.


title: Hiihdon Suomen-mestaruuskilpailut 1925

text: Kilpailu käytiin Lahdessa Salpausselän kisojen yhteydessä 21.3. Osanottajia oli kaikkiaan 13.


title: Hiihdon Suomen-mestaruuskilpailut 1926

text: Hiihdon Suomen-mestaruuskilpailut 1926 pidettiin Haapavedellä 15.–16. tammikuuta ja Kajaanissa 13.–14. maaliskuuta 1926. Mäkikisa käytiin Hämeenlinnassa 28. helmikuuta 1926.


title: Hiihdon Suomen-mestaruuskilpailut 1926

text: Kilpailu käytiin Haapavedellä 16. tammikuuta. Haapaveden Hiihtäjät voitti joukkuekilpailun, johon laskettiin viiden hiihtäjän yhteistulos.


title: Hiihdon Suomen-mestaruuskilpailut 1926

text: Kilpailu käytiin Haapavedellä 17. tammikuuta.


title: Hiihdon Suomen-mestaruuskilpailut 1926

text: Kilpailu käytiin Kajaanissa 15.3. osana 5. Kainuun Talvipäiviä. Matka hiihdettiin kolmena 20 kilometrin lenkkinä.


title: Hiihdon Suomen-mestaruuskilpailut 1926

text: Kilpailu käytiin Kajaanissa 13.3. Kainuun 5. Talvikisojen yhteydessä.


title: Hiihdon Suomen-mestaruuskilpailut 1926

text: Kilpailu käytiin Haapavedellä.


title: Hiihdon Suomen-mestaruuskilpailut 1926

text: Kilpailu käytiin Hämeenlinnassa 28.2. Kilpailijoita oli kaikkiaan 22.


title: Hiihdon Suomen-mestaruuskilpailut 1926

text: Kilpailu käytiin Helsingissä 30.-31.1. Mäkikilpailu suoritettiin Alppilassa. Kilpailut olivat samalla valintakisat Lahdessa pidettäviin MM-kisoihin.


title: Hiihdon Suomen-mestaruuskilpailut 1932

text: Hiihdon Suomen-mestaruuskilpailut pidettiin vuonna 1932 Virolahdella. Lake Placidin olympiakisoissa kilpailleet viisi suomalaishiihtäjää eivät olleet mukana SM-hiihdoissa.


title: Hiihdon Suomen-mestaruuskilpailut 1932

text: Joukkuekilpailun voitti Kainuun Hiihtoseura.


title: Hiihdon Suomen-mestaruuskilpailut 1932

text: Ennakkosuosikki Kontula joutui ensimmäisenä lähtijänä toimimaan ladun avaajana.


title: Satchel Paige

text: Leroy Robert "Satchel" Paige (7. heinäkuuta 1906 – 8. kesäkuuta 1982) oli yhdysvaltalainen baseballpelaaja. Syöttöjensä ansiosta hän oli aikansa legenda. Ammattilaisuransa hän aloitti 1926. Hänet valittiin vuonna 1971 Baseball Hall of Fameen. Hän pelasi St. Louis Brownsissa 47-vuotiaaksi. Pelillisistä taidoistaan huolimatta hänestä tuli tähti peliä rakastavan, innostuneen persoonansa ansiosta.


title: Satchel Paige

text: Nuoruuden näpistelyjen vuoksi Paige joutui moneksi vuodeksi koulukotiin, jossa hän sai oppia pelitaidoissa. Päästyään vapauteen hän aloitti saman tien peliuransa puoliammattilaisjoukkueessa Mobile Tigersissa, jossa hänen veljensä jo pelasi.


title: Hiihdon Suomen-mestaruuskilpailut 1933

text: Hiihdon Suomen-mestaruuskilpailut pidettiin vuonna 1933 Kuopiossa Innsbruckin MM-hiihtojen jälkeen. Miehet hiihtivät lyhyempänä kilpailunaan 17 kilometriä aiemman 10 kilometrin sijaan.


title: Hiihdon Suomen-mestaruuskilpailut 1933


title: Hiihdon Suomen-mestaruuskilpailut 1934

text: Hiihdon Suomen-mestaruuskilpailut pidettiin vuonna 1934 Nokialla. Kilpailut toimivat osittain katsastuksena Sollefteån maailmanmestaruushiihtoja varten.


title: Hiihdon Suomen-mestaruuskilpailut 1934

text: Joukkuekilpailun voitti Vehkalahden Veikot.


title: Baseball Hall of Fame

text: National Baseball Hall of Fame and Museum on yhdysvaltalainen baseballin museo ja kunniagalleria, joka sijaitsee New Yorkin osavaltiossa Cooperstownissa.


title: Baseball Hall of Fame

text: Baseball Hall of Fame on yksityisesti ylläpidetty museo. Se on Yhdysvaltojen baseballhistorian tutkimuksen keskus, ja siellä on runsaasti aiheeseen liittyvää näyttelyesineistöä. Pelin parissa toimineita henkilöitä muistetaan siellä. Sen tunnuslause on: ""Preserving History, Honoring Excellence, Connecting Generations.""


title: Baseball Hall of Fame

text: Paikannimellä "Cooperstown" viitataan usein juuri tähän museoon ja kunniagalleriaan.


title: Lego City Undercover: The Chase Begins

text: Lego City Undercover: The Chase Begins ON TT Fusionin kehittämä ja Nintendon julkaisema avoimeen pelimaailmaan sijoittuva toimintaseikkailupeli. Peli julkaistiin Nintendo 3DS:lle huhtikuussa 2013. Peli on jatko-osa "Lego City Undercoverille". Pelin tapahtumat sijoittuvat aikaan ennen edellistä peliä. Tässäkin pelissä pelaaja ohjaa Lego-minihahmoa, joka on agentti Lego Cityssä.


title: Barbitetrat

text: Barbitetrat eli vanhemmalta nimeltään lahnatetrat ("Curimatidae") on tetrakaloihin kuuluva heimo. Heimon lajeja tavataan makeista vesistä Etelä-Amerikasta. Eräitä heimon lajeja pidetään akvaarioissa.


title: Barbitetrat

text: Barbitetrojen heimoon kuuluu 8 sukua ja lähteestä riippuen 97–103 lajia. Ruumiinmuodoltaan ne ovat soikeita ja litteähköjä kaloja. Heimon pienin laji punabarbitetra ("Curimatopsis evelynae") kasvaa noin 3 cm pitkäksi, kun suurin laji barbitetra ("Curimata mivartii") voi ssaavuttaa 35–45 cm:n pituuden. Muista tetrakaloista barbitetralajit erottaa parhaiten hampaiden täydellisestä puuttumisesta. Heimon kaloilla esiintyy seksuaalidimorfiaa. Koiraat ovat usein hyvinkin värikkäitä ja esitetlevät pyrstöään huokutellakseen naaraita. Barbitetralajeilla on rasvaevä.


title: Barbitetrat

text: Barbitetralajeja tavataan laajalta alueelta Etelä-Amerikasta. Ne elävät makeavetisissä puroissa ja joissa muodostaen tyypillisesti suuria parvia. Niiden ravintoa ovat rihmamaiset levät, kasvinosat ja kuollut orgaaninen aines. Monet heimon lejista ovat Etelä-Amerikassa kaupallisestikin merkittäviä ruokakaloja.


title: Lehmo Balls - 96

text: Lehmo Balls - 96 (myös Lehmo Balls'96, lyhenne LeBa-96) on kontiolahtelainen salibandyjoukkue. Seuran edustusjoukkue on pelannut parhaimmillaan kautena 2009-2010 miesten I-divisioonassa. Se on pelannut miesten II-divisioonassa kaudella 2012-2013. Seuralla on paljon junioritoimintaa. Seuran jäsenmäärä ylitti 200 jäsenen rajan kaudella 2008-2009.


title: Young Man, Cash Man

text: Young Man, Cash Man on spin-off-sarja suomalaisesta saippuasarjasta "Salatut elämät". Sarjan ensimmäinen jakso esitettiin 25. kesäkuuta 2013 MTV3:n Katsomo -palvelussa. Jaksoja esitettiin tiistaisin ja torstaisin viimeiseen 29. elokuuta 2013 esitettyyn jaksoon asti. Jaksot julkaistiin Katsomossa uudelleen "Salattujen elämien" joulutauon aikana 13. joulukuuta 2013 – 9. tammikuuta 2014. Sarjan kaikki jaksot julkaistiin Katsomossa uudestaan 14. joulukuuta 2015. Kesällä 2017 sarja esitettiin MTV3:lla kolmiosaisena koosteena.


title: Young Man, Cash Man

text: Onni ”Tale” Taalasmaa tekee ystävänsä Roni Jalavan kanssa rap-musiikkivideon, jonka perusteella hänet valitaan hotellin videobloggaajaksi. Ronin tehtävänä on kuvata Talen videoblogia eli vlogia. Hotellilla Tale törmää Jessicaan, joka on valinnut juuri Talen kaikista vloggaajahakijoista. Tale ihastuu Jessicaan. Myöhemmin myös Talen ja Ronin ystävä Janne Haukkala sapuu hotelille tarkoituksenaan saada Tale ja Jessica yhteen. Janne aikoo auttaa Talea harrastamaan seksiä Jessican kanssa, tosin Jannen ehtona oli, että jos Tale ei harrasta seksiä Jessican kanssa, saa Janne pitää mopoauton.


title: Young Man, Cash Man

text: Tale luulee Jessican kutsuneen hänet hotellihuoneeseensa, mutta Talen odottaessa pelkissä alusvaatteissa huoneeseen saapukin hotellinjohtaja Irmeli Malmiviiva. Tale yrittää selitellä miksi on Irmelin huoneessa pelkissä alusvaatteissa, mutta Irmeli keskeyttää hänet ja pari päätyy harrastamaan seksiä. Irmelin tietämättä Tale on nauhoittanut kameralleen kaiken tapahtuneen. Tale näyttää videon Jannelle ja Ronille, jotka eivät ole usko silmiään. Talen mennessä suihkuun Janne päättää kostaa ja lataa Talen ja Irmelin seksivideon nettiin. Toisaalla vankilassa oleva Irmelin aviomies, Raimo, näkee videon ja uhoaa kostoa.


title: Young Man, Cash Man

text: Talen saadessa tietää Jannen teosta, tämä poistaa videon netistä välittömästi. Talen onneksi Irmeli eikä Jessica ollut ehtinyt näkemään videota. Jessican ja Talen päädyttyä samaan sänkyyn, Iida Mustonen ja Elias Vikstedt katsovat Facebookista Jessican tietoja ja huomaavat, että Irmeli on tämän äiti. Kaksikko tietää Talen seksiseikkailuista ja kauhukseen toteavat Talen harrastaneen seksiä sekä äidin, että tyttären kanssa.


title: Young Man, Cash Man

text: Tale ja Irmeli sopivat, ettei Jessica ikinä saisi tietää mitä heidän välillään on ollut, mutta päätyvät kuitenkin harrastamaan seksiä uudestaan. Samaan aikaan lehdessä on ilmoitus, että Raimo on karannut vankilasta. Raimon käydessä poikien tyhjässä hotellihuoneessa, päälle jäänyt Ronin videokamera kuvaa kaiken. Iida, Elias ja Lari Väänänen näkevät kaiken ja tajuavat kuka mies on.


title: Young Man, Cash Man

text: Hotellilla Raimo alkaa jahdata poikia kirveen kanssa. Iida, Elias ja Lari saapuvat hotellille katsomaan mikä tilanne siellä on. He tapaavat Jessican ja yrittävät selittää tilannetta tälle, mutta Jessica ei eikä usko heidän väitteitä, että Jessican isä olisi karannut vankilasta. Samaan aikaan Raimo on jättänyt Talen, Ronin ja Jannen sidottuina ja puolialastomina hotellin ullakolle.


title: Young Man, Cash Man

text: Lari, Elias ja Iida löytävät pojat, mutta Iidan epäonnistuneen suunnitelman johdosta Iida joutuu sidotuksi poikien viereen. Seuraavaksi Elias tulee puhumaan Raimolle harhauttaakseen tätä, jolloin Lari iskee lapiolla Raimon tajuttomaksi. Nuoret pääsevät pakoon ja poliisi pidättää Raimon. Jessica saa kuitenkin selville totuuden siitä, mitä Tale on tehnyt Jessican äidin kanssa. Tale yrittää selittää tilannetta Jessicalle, joka ei kuitenkaan kuuntele. Palatessaan Pihlajakadulle Tale löytää kadun varresta hänelle osoitetun mopoauton ja Jessican ja Irmelin hänelle lähettämät terveiset.


title: Abū Ḥanīfa

text: Abu Hanifan-Nu'man ibn Thabit ibn Zoot (, 699–767 / Hidžri: 80–148 Bagdad) oli suuri islaminoppinut, fiqhi ja hadithi sekä perusti yhden neljästä sunnimuslimeiden oikeuskäytännöistä – Hanafi-koulukunnan. Abū Ḥanīfa kuului Tabi‘un-sukupolveen, eli henkilöihin, jotka olivat profeetta Muhammadin opetuslapsien oppilaita.


title: André Prévost

text: Jean Marie André Prévost (26. maaliskuuta 1860 Reims, Marne – 15. helmikuuta 1919 Pariisi) oli ranskalainen tennispelaaja. Hän saavutti Pariisin kesäolympialaisissa 1900 pronssia nelinpelissä yhdessä Georges de la Chapellen kanssa.


title: André Prévost

text: Ranskan avoimessa mestaruusturnauksessa vuonna 1900 Prévost hävisi kaksinpelin loppuottelussa Paul Aymélle.


title: Väinö I. Haapalainen

text: Väinö Ilmari Haapalainen (15. lokakuuta 1916 Viipuri – 20. helmikuuta 1977 Pori) oli suomalainen säveltäjä ja kanttori-urkuri. Hänen isänsä oli tunnettu Viipurissa vaikuttanut säveltäjä Väinö Haapalainen.


title: Väinö I. Haapalainen

text: Haapalainen aloitti opinnot Viipurin musiikkiopistossa jo kuusivuotiaana ja jatkoi niitä myöhemmin Helsingin konservatoriossa. Valmistuttuaan hän toimi aluksi Viipurissa kanttori-urkurina, mutta muutti talvisodan vuoksi Poriin 1940. Haapalainen toimi kaupungissa muusikkona ja musiikinopettajana, kunnes hänet vuonna 1956 nimitettiin Reposaaren seurakunnan kanttoriksi.


title: Väinö I. Haapalainen

text: Säveltäjänä Haapalaisen tuotanto käsittää muun muassa kolme sinfoniaa sekä kaksi viulukonserttoa ja sellosonaattia. Lisäksi hän sävelsi erilaisia orkesterisarjoja, kantaatteja sekä kuoroteoksia. Haapalaisen merkittävimpänä hengellisenä sävellyksenä pidetään hänen vuonna 1963 Keski-Porin kirkon 100-vuotisjuhliin säveltämäänsä kantaattia "Temppelin kellot". Haapalaisen tiedetään säveltäneen musiikkia myös ainakin kahteen Kaarina Alavan näytelmään.


title: Väinö I. Haapalainen

text: Hänen ainoat äänilevylle päässeet sävellyksensä ovat ilmeisesti Helsingin Varuskuntasoittokunnan ja Sotilaskuoron esittämä "Sotapoikia Suomen on" (san. Kalle Väänänen) vuodelta 1953 sekä Porin Mies-Laulun 1985 levyttämä "Hyökyaalto", joka on sävelletty V. A. Koskenniemen runoon. Myös muun muassa Pori Sinfoniettan albumilla "Valse Lente - Suomalaisia valsseja" vuonna 1994 julkaistu "Vanha suomalainen valssi" on joissakin lähteissä merkitty Väinö Ilmari Haapalaisen säveltämäksi, mutta se on alun perin hänen isänsä kappale vuodelta 1929. Lisäksi Radion viihdeorkesteri on nauhoittanut Haapalaisen "Balettikuvia"-orkesterisarjan vuonna 1974.


title: Georges de la Chapelle

text: Luc Henri Hervé Guy Gardye de la Chapelle (16. heinäkuuta 1868 Farges-Allichamps, Cher – 27. elokuuta 1923) oli ranskalainen tennispelaaja. Hän saavutti Pariisin kesäolympialaisissa 1900 pronssia nelinpelissä yhdessä André Prévostin kanssa.


title: Mathilda Berwald

text: Mathilda Charlotta Berwald (o.s. Cohn, 9. maaliskuuta 1798 Helsinki – 3. toukokuuta 1877 Tukholma) oli suomalaissyntyinen Ruotsissa vaikuttanut ooppera- ja konserttilaulaja.


title: Mathilda Berwald

text: Hän avioitui vuonna 1817 ruotsalaisen konserttimuusikon ja kapellimestarin Johan Fredrik Berwaldin kanssa. He saivat kolme tytärtä, joista Julie Mathilda tuli tunnetuksi oopperalaulajana sekä Hedvig Eleonora pianistina.


title: Mathilda Berwald

text: Berwald esiintyi muun muassa Berliinin oopperassa sekä Kööpenhaminassa Tanskan kuninkaalliselle perheelle. Vuonna 1834 hänet nimitettiin Ruotsin kuninkaallisen hovin 1. hovilaulajaksi. Myöhemmin Berwld kiersi konsertoimassa muun muassa Suomessa, Tanskassa sekä Saksassa.


title: Holger Behrendt

text: Holger Behrendt (s. 29. tammikuuta 1964 Schönebeck, Saksi-Anhalt, Saksan demokraattinen tasavalta) on itäsaksalainen telinevoimistelun olympiavoittaja. Hän on myöhemmin toiminut voimisteluvalmentajana.


title: Holger Behrendt

text: Behrendt voitti Soulin olympialaisissa 1988 kultaa renkailla. Lisäksi hän saavutti hopeaa joukkuekilpailussa ja pronssia rekillä sekä sijoittui hevosella viidenneksi.


title: Holger Behrendt

text: MM-kilpailuissa Behrendt saavutti pronssia joukkuekilpailussa Montrealissa 1985 sekä rekillä ja joukkuekilpailussa Rotterdamissa 1987.


title: Holger Behrendt

text: EM-kilpailuissa Behrendt voitti kultaa renkailla Tukholmassa 1989. Samoissa kisoissa hän saavutti pronssia moniottelussa ja permannolla. Moskovassa 1987 hän saavutti EM-hopeaa nojapuilla ja -pronssia hypyssä.


title: Sven Tippelt

text: Sven Tippelt (s. 3. kesäkuuta 1965 Leipzig, Saksi, Saksan demokraattinen tasavalta) on itäsaksalainen telinevoimistelun olympiamitalisti.


title: Sven Tippelt

text: Tippelt saavutti Soulin olympialaisissa 1988 hopeaa joukkuekilpailussa sekä pronssia renkailla ja nojapuilla. Lisäksi hän sijoittui henkilökohtaisessa moniottelussa neljänneksi ja hevosella seitsemänneksi. Barcelonan olympialaisissa 1992 hän edusti Saksaa ja sijoittui joukkuekilpailussa neljänneksi, mutta parhaaksi henkilökohtaiseksi sijoitukseksi jäi 11. sija renkaitten karsinnassa.


title: Sven Tippelt

text: MM-kilpailuissa Tippelt saavutti pronssia nojapuilla Rotterdamissa 1987. Joukkuekilpailussa hän sai MM-hopeaa Stuttgartissa 1989 sekä -pronssia Montrealissa 1985 ja Rotterdamissa 1987.


title: Karen Gillan

text: Karen Sheila Gillan (s. 28. marraskuuta 1987 Inverness, Skotlanti) on skotlantilainen näyttelijä ja malli. Gillan tunnetaan erityisesti roolistaan Tohtorin matkakumppanina Amy Pondina televisiosarjassa "Doctor Who". Hahmo oli erittäin suosittu ja oli mukana monissa sarjaan liittyvissä oheistuotteissa, kuten kirjoissa ja videopeleissä.


title: Karen Gillan

text: Gillan aloitti uransa nuorisoteatterituotannoissa. Hän muutti 16-vuotiaana Invernessistä Edinburghiin näyttelijäopintoja varten. Myöhemmin Gillan opiskeli näyttelemistä lontoolaisessa Italia Conti -koulussa. Hänen ensiesiintymisensä 2000-luvun "Doctor Whossa" tapahtui neljännen kauden jaksossa ”Pompeijin liekit” (). Tuolloin kyseessä oli kuitenkin vain pieni sivuosa roomalaisen ennustajan roolissa. Amy Pondia Gillan näytteli ensimmäisen kerran viidennen tuotantokauden ensimmäisessä jaksossa vuonna 2010. Hän jätti sarjan yhdessä Rory Williamsia esittäneen Arthur Darvillin kanssa seitsemännellä kaudella. Tohtorin kumppanina Gillanin korvasi Claraa esittävä Jenna Coleman.


title: Karen Gillan

text: Gillanin jätettyä "Doctor Whon" vuonna 2012 Shonda Rhimes tarjosi hänelle uuden yhdysvaltalaisen televisiosarjan pääosaa. Gillan kuitenkin kieltäytyi tarjouksesta, koska oli jo lupautunut näyttelemään John Mackayn ohjaamassa indie-elokuvassa "Not Another Happy Ending". Rhimes sanoi olevansa pettynyt tilanteeseen ja kertoi pitävänsä Gillania todella lahjakkaana. Mackayn elokuvassa Gillan esittää naistenkirjoja tekevää Jane Lockhartia, joka kärsii kirjoittajan blokista.


title: Karen Gillan

text: Marvel Studiosin avaruuteen sijoittuvassa seikkailuelokuvassa "Guardians of the Galaxy" (2014) Gillan esiintyi Nebulan roolissa. Hän jatkaa roolissaan Nebulana myös elokuvan jatko-osassa "Guardians of the Galaxy Vol. 2" (2017) sekä elokuvissa "" (2018) ja "" (2019).


title: Karen Gillan

text: "FHM" valitsi Gillanin maailman sadan seksikkäimmän naisen luetteloonsa 2011 ja 2012. Noina vuosina lehti asetti hänet sijoille 42 ja 36.


title: Hanna Ryti

text: Hanna Ryti (s. 1977) on suomalainen teatteriohjaaja ja näytelmäkirjailija. Hän on toiminut myös radion kulttuuritoimittajana ja juontajana sekä kouluttajana. Häneltä on ilmestynyt romaani Syli (Siltala).


title: Hanna Ryti

text: Ryti on koulutukseltaan teatteritaiteen maisteri (Taideyliopiston Teatterikorkeakoulu 2015), teatteri-ilmaisun ohjaaja (Stadia, 2003) ja humanististen tieteiden kandidaatti (Tampereen yliopisto, 2011).


title: Donna-Marie Hartley

text: Donna-Marie Louise Hartley-Wass (ent. Murray-Hartley, Murray-Ormondroyd, 1. toukokuuta 1955 Southampton – 7. kesäkuuta 2013 Yorkshire) oli brittiläinen pikajuoksija ja olympiamitalisti.


title: Donna-Marie Hartley

text: Hartley kuului Ison-Britannian olympiapronssia Moskovassa 1980 voittaneeseen 4×400 metrin joukkueeseen. Münchenissä 1972 hän ei selviytynyt 200 metrillä loppukilpailuun; samoin kävi 400 metrillä Montréalissa 1976. Jälkimmäisissä kisoissa hän lisäksi sijoittui pitkässä viestissä Ison-Britannian joukkueessa seitsemänneksi.


title: Donna-Marie Hartley

text: Hartley-Wass kuoli Yorkshiressä 58-vuotiaana ollessaan ottamassa aurinkoa kotinsa takapihalla, mistä hänen miehensä löysi hänet menehtyneenä.


title: Andreas Wecker

text: Andreas Wecker (s. 2. tammikuuta 1970 Straßfurt, Saksi-Anhalt, Saksan demokraattinen tasavalta) on saksalainen, alun perin Itä-Saksaa edustanut telinevoimistelun olympiavoittaja.


title: Andreas Wecker

text: Wecker saavutti Soulin olympialaisissa 1988 Itä-Saksan joukkueessa hopeaa joukkuekilpailussa ja sijoittui rekillä kahdeksanneksi. Barcelonan olympialaisissa 1992 hän edusti Saksaa ja saavutti hopeaa rekillä sekä pronssia renkailla ja hevosella. Lisäksi hän sijoittui neljänneksi joukkuekilpailussa ja henkilökohtaisessa moniottelussa sekä seitsemänneksi permannolla ja nojapuilla. Atlantan olympialaisissa 1996 Wecker voitti kultaa nojapuilla sekä sijoittui viidenneksi renkailla ja seitsemänneksi joukkuekilpailussa. Neljänsissä olympialaisissaan Sydneyssä 2000 hän sijoittui parhaimmillaan joukkuekilpailun karsinnassa kymmenenneksi sekä hevosen karsinnassa 19:nneksi.


title: Andreas Wecker

text: MM-kilpailuissa Wecker saavutti kymmenen mitalia, joista yksi oli kultaa. Vuonna 1989 hän sai hopeaa hevosella, renkailla ja joukkuekilpailussa sekä pronssia rekillä. Vuonna 1991 hän sai hopeaa renkailla ja pronssia joukkuekilpailussa. Vuonna 1993 hän saavutti hopeaa hevosella ja renkailla sekä pronssia moniottelussa. Vuonna 1995 Wecker voitti MM-kultaa rekillä.


title: Andreas Wecker

text: Wecker voitti EM-kultaa rekillä Tukholmassa 1989 ja Budapestissa 1992. Lisäksi hän sai vuonna 1989 hopeaa nojapuilla ja hevosella sekä vuonna 1994 hopeaa renkailla ja pronssia joukkuekilpailussa.


title: Janay DeLoach Soukup

text: Cynthia ”Janay” DeLoach (s. 12. lokakuuta 1985) on yhdysvaltalainen yleisurheilija. Arvokisatasolla hän on kilpaillut pituushypyssä ja aitajuoksussa.


title: Janay DeLoach Soukup

text: Deloach valmistui Ben Eielson High Schoolista 19. toukokuuta 2003. Hän pelasi koko lukion ajan koripalloa ja oli jopa cheerleading-joukkueessa lukuvuoden aikana. Hän oli Lady Ravensin eniten pisteitä tehnyt pelaaja.


title: Janay DeLoach Soukup

text: Deloach oli maailmanmestaruuskilpailuissa 2011 pituushypyssä kuudes. Sisäratojen MM-kilpailuissa 2012 hän sijoittui pituushypyssä toiseksi tuloksella 698 cm ja Lontoon kesäolympialaisissa kolmanneksi tuloksella 689 cm. Moskovan MM-kilpailuissa 2013 hän oli yhdestoista.


title: Janay DeLoach Soukup

text: Sopotin MM-hallikilpailuissa 2014 hän kilpaili 60 metrin aitajuoksussa sijoittuen viidenneksi.


title: Janay DeLoach Soukup

text: Yhdysvaltain olympiakarsinnoissa 2012 hän sijoittui pituushypyssä kolmanneksi myötätuulituloksella 708 cm. Kilpailussa hän hyppäsi myös sallituissa olosuhteissa ennätyksensä 703 cm. Lajin Yhdysvaltojen-mestaruuden hän on voittanut ulkoradoilla 2013 ja sisäradoilla 2011, 2012 ja 2013.


title: Janay DeLoach Soukup

text: Deloachin vanhemmat ovat Dede ja William Deloach. Janay on naimisissa Patrick Soukupin kanssa. Parin häät pidettiin syyskuussa 2012 salaisessa paikassa.


title: Colgate-Palmolive

text: Colgate-Palmolive on amerikkalaislähtöinen, nykyisin monikansallinen yhtiö, jonka toimialaa ovat erilaiset kulutushyödykkeet. Yhtiön ydinliiketoimintaa ovat kosmetiikan, taloudenhoidon ja henkilökohtaisen hygienian tuotteiden valmistus ja tukkumyynti. Tuotevalikoimaan kuuluu muun muassa suuhygieniaan liittyvät tuotteet, kuten hammastahnat ja -harjat, sekä erilaiset pesuaineet.


title: Colgate-Palmolive

text: Vuonna 2016 yhtiön liikevaihdosta 49 % tuli kehittyviltä markkinoilta ja 51 % kehittyneiltä markkinoilta.


title: Colgate-Palmolive

text: Vuonna 1806 amerikkalainen saippua- ja kynttiläkauppias William Colgate avasi New Yorkin Dutch Streetin varteen saippua-, tärkki- ja kynttilätehtaan nimeltään "William Colgate & Co". Vuonna 1833 hän sai sydänkohtauksen, mikä pysähdytti yrityksen toiminnan, mutta muutaman vuoden toipumisen jälkeen hän palasi takaisin bisneksen pariin. 1840-luvulla Colgate toi ensimmäisenä markkinoille yksittäiset standardipainoiset saippuapalat. William Colgaten kuoltua vuonna 1857 yhtiö uudelleen organisoitiin ja sen nimestä pudotettiin pois "William". Yhtiön johtoon tuli William Colgaten poika Samuel, joskin enemmän velvollisuudesta kuin halusta jatkaa isänsä yritystä.


title: Colgate-Palmolive

text: Vuonna 1872 Colgate lanseerasi ensimmäisen hajustetun saippuan nimellä "Cashmere Bouquet", ja seuraavana vuonna olikin jo vuorossa Colgate-hammastahna. Vuonna 1896 yhtiö perusti ensimmäisen oman tutkimus- ja tuotekehityslaboratorion, jonka johtoon palkattiin Martin Ittner. William Colgaten toinen poika, James Boorman Colgate, oli Colgate Universityn (entinen Madison University) johtaja.


title: Colgate-Palmolive

text: Milwaukeen Wisconsinissa B.J. Johnson Company valmisti saippuaa pelkästään palmu- ja oliiviöljystä perustajansa B. J. Johnsonin reseptin mukaisesti. Tuote oli niin suosittu, että yhtiö jopa muutti nimensä sen mukaiseksi ("Palm-olive"). 1900-luvun alkuun tultaessa Palmolive oli maailman eniten myydyin saippua. Myös radio oli valjastettu mukaan markkinoimaan tätä ihmeellistä tuotetta. Vuosina 1927–1931 radiossa pyöri ohjelma "Palmolive Hour" ja sen jälkeen vuosina 1934–1937 "Palmolive Beauty Box". Missourilainen saippuanvalmistaja Peet Brothers yhdistyi Palmoliven kanssa, ja uusi yhtiö sai nimekseen Palmolive-Peet. Vuonna 1928 Palmolive-Peet osti Colgate Companyn, ja yhtiö sai nimekseen Colgate-Palmolive-Peet Company. Vuonna 1953 Peet tiputettiin pois nimestä, ja yhtiö tunnettiin siitä lähtien sen nykyisellä nimellä.


title: Colgate-Palmolive

text: Colgate-Palmoliven pahin kilpailija on jo pitkään ollut toinen amerikkalainen, maailman suurin pesuainevalmistaja Procter & Gamble. Pian 2. maailmansodan jälkeen P&G lanseerasi Tide-tuotemerkin, ja tuhannet kuluttajat vaihtoivat Colgate-Palmoliven tähän uuteen tuotteeseen. Kun P&G keksi lisätä fluoria hammastahnoihinsa, Colgate-Palmolive menetti markkinajohtajuuden myös tällä sektorilla. Molempien yhtiöiden siirtäessä mainosbudjettiaan radio- ja TV-ohjelmien sponsorointiin syntyi aivan uusi ohjelmien genre, jota alettiin kutsua saippuaoopperaksi. Colgate-Palmolive on ollut pienempänä yhteistyökumppanina useissa ohjelmissa sekä pääsponsorina TV-sarjassa "Lääkärit".


title: Colgate-Palmolive

text: Vuonna 2006 Colgate luopui liian vähän tuottavista Fab-, Dynamo-, Arctic Power-, ABC-, Cold Power- ja Fresh Start -brändeistään sekä lisensoi Ajax-brändin oikeudet USA:ssa, Kanadassa ja Puerto Ricossa Phoenix Brand LLC:lle ja keskittyi itse paremmin tuottaviin suun, henkilökohtaisen hygienian sekä lemmikkien hoidon tuotteisiin. Vuonna 2006 Colgate ilmoitti myös aikeistaan ostaa Tom's of Maine -yhtiö, joka oli luomuhammastahnojen markkinajohtaja, noin 100 miljoonalla dollarilla. Tom's of Mainen oli perustanut Tom Chappell vuonna 1970.


title: Colgate-Palmolive

text: Nykyään Colgate-Palmolivella on tytäryhtiöitä yli 200 maassa, mutta vain Yhdysvalloissa ja Intiassa se on julkisesti pörssinoteerattu.


title: Sylvio Kroll

text: Sylvio Kroll (s. 29. huhtikuuta 1965 Lübben, Brandenburg, Saksan demokraattinen tasavalta) on saksalainen, alun perin Itä-Saksaa edustanut telinevoimistelun olympiamitalisti.


title: Sylvio Kroll

text: Kroll saavutti Soulin olympialaisissa 1988 itäsaksalaisena hopeaa joukkuekilpailussa ja hypyssä sekä sijoittui nojapuilla seitsemänneksi, hevosella kahdeksanneksi ja moniottelussa kymmenenneksi. Barcelonan olympialaisissa 1992 hän edusti Saksaa ja sijoittui neljänneksi joukkuekilpailussa, kuudenneksi hypyssä ja 26:nneksi moniottelussa.


title: Sylvio Kroll

text: MM-kilpailuissa Wecker saavutti yhdeksän mitalia, joista kaksi oli kultaa. Vuonna 1985 hän voitti kultaa nojapuilla sekä saavutti hopeaa rekillä sekä pronssia moniottelussa ja joukkuekilpailussa. Vuonna 1987 hän voitti kultaa hypyssä ja saavutti pronssia joukkuekilpailussa. Vuonna 1989 hän sai hopeaa hypyssä ja joukkuekilpailussa. Mitalikokoelman täydensi vuoden 1991 MM-pronssi joukkuekilpailusta.


title: Sylvio Kroll

text: Kroll voitti EM-kultaa hypyssä vuonna 1985. Samoissa kisoissa hän sai hopeaa nojapuilla ja hevosella. Vuonna 1987 hän saavutti EM-hopeaa rekillä ja hypyssä.


title: Ethyl Corporation

text: Ethyl Corporation, alkuperäiseltä nimeltään "Ethyl Gasoline Corporation", on kolmen johtavan amerikkalaisen yrityksen vuonna 1923 perustama yhtiö, joka valmisti bensiinin lisäaineeksi tetraetyylilyijyä. Aineen keksijä Thomas Midgley pyrki kaikin keinoin salaamaan sen vahingollisuuden työntekijöitä ja ympäristöä kohtaan. Hän tiesi aineen myrkyllisyyden, sillä oli itsekin saanut työpaikalla lyijymyrkytyksen. Yhtiön omistivat General Motors, Du Pont ja Standard Oil.


title: Ethyl Corporation

text: Tetraetyylilyijyn ympäristövaikutukset tulivat esille tutkija Clair Pattersonin väitöskirjatyön ansiosta. Hän aloitti aiheen tutkimukset vuonna 1948. Hän tutki lyijyn ja uraanin määriä vanhoista kivinäytteistä. Tutkimukset olivat vaikeita, koska ne vaativat suurta tarkkuutta ja näytteet saastuivat nopeasti, jos ne joutuivat kosketuksiin ilman kanssa. Ihmisten lyijypitoisuutta tutkittiin ulosteiden perusteella, mutta ne eivät paljastaneet mitään, koska lyijy ei poistu elimistöstä. Lopulta otettiin käyttöön Grönlannin ikijään kairaukset. Sen avulla Patterson sai selville ilmakehän lyijypitoisuuden muutoksen: se oli 625-kertaistunut sadan vuoden aikana. Patterson piti selvänä, että syy oli bensiinin lisäaineessa.


title: Ethyl Corporation

text: Patterson alkoi taistella lyijypitoisen bensiinin kieltämiseksi. Ethyl Corporation käytti runsaasti rahaa oman asiansa puolesta, mutta 1970-luvulla ympäristönsuojelu sai voiton. Yhdysvalloissa säädettiin jo vuonna 1963 ilmanpuhtauslaki ("U.S. Clean Air Act"), johon vuonna 1970 tehdyllä “Muskie Act” -muutoksella lyijypitoinen bensiini kiellettiin. Lyijyä sisältävät sisämaalit ja ruokasäilykepurkkien lyijy kiellettiin vieläkin myöhemmin.


title: Yarisley Silva

text: Yarisley Silva Rodríguez (s. 1. kesäkuuta 1987 Pinar del Río) on kuubalainen seiväshyppääjä. Hän on maailmanmestari ja olympiahopeamitalisti.


title: Yarisley Silva

text: Silvan henkilökohtainen ennätys on ulkoradoilla 491 cm (2015) ja sisäradoilla 482 cm (2013).


title: Yarisley Silva

text: Silva osallistui ensimmäisiin seiväskilpailuihinsa 12-vuotiaana. Hänen äitinsä oli keihäänheittäjä. Silva ylitti neljä metriä ensimmäisen kerran vuonna 2004 ja 410 cm seuraavana vuonna.


title: Yarisley Silva

text: Silva edusti Kuubaa Pekingin olympialaisissa 2008, mutta karsiutui loppukilpailusta tuloksella 415. Kaudella 2011 hän kilpaili laajasti kansainvälisissä kilpailuissa ja ylsi kolmen parhaan joukkoon eri puolilla Eurooppaa. Silva paransi kauden aikana viisi kertaa henkilökohtaista ennätystään. Hänen kauden paras tuloksensa oli 475 cm.


title: Yarisley Silva

text: Silva kilpaili sisäradoilla ensimmäisen kerran vuonna 2012. Helmikuussa hän paransi Kuuban ennätystä 460 cm:ään. Lontoon olympialaisissa 2012 Silva sivusi ennätystään ylitettyään 475 cm ja saavutti olympiahopeaa. Moskovan MM-kilpailuissa 2013 Silva sai pronssia tuloksella 482. Hän voitti sisäratojen maailmanmestaruuden Sopotissa 2014 tuloksella 470. Pekingin MM-kisoissa 2015 Silva voitti kultaa tuloksella 490 ja Lontoon MM-kilpailuissa 2017 pronssia tuloksella 465.


title: Yarisley Silva

text: Silvaa valmentaa Alexander Navas ja hänen kuubalainen kollegansa Lázaro Borges.


title: Edward Snowden

text: Edward Joseph Snowden (s. 21. kesäkuuta 1983) on yhdysvaltalainen tietotekniikka-ammattilainen. Hän työskenteli Yhdysvaltain keskustiedustelupalvelulle (CIA) ylläpitäjänä ja Yhdysvaltain puolustustiedustelupalvelulle (DIA) vastavakoilukouluttajana. Hän teki myöhemmin töitä yksityiselle tiedustelualihankkijalle Dellille Yhdysvaltain kansallisen turvallisuuspalvelun (NSA) vartioasemassa Japanissa. Maaliskuussa 2013, hän liittyi Booz Allen Hamilton -nimiseen konsulttiyritykseen ja teki töitä NSA:n keskuksessa Havaijilla.


title: Edward Snowden

text: Kesäkuussa 2013 Snowden nousi kansainväliseen huomioon vuodettuaan useille tiedotusvälineille tuhansia huippusalaisia asiakirjoja, jotka hän oli saanut haltuun tehdessään työtä NSA:n puolustusurakoitsijana Dellille ja Booz Allen Hamiltonille. Pentagonin papereista tunnettu Daniel Ellsberg on kutsunut Snowdenin tietovuotoa merkittävimmäksi Yhdysvaltain historiassa.


title: Edward Snowden

text: Laura Poitras on ohjannut Snowdenista Oscar-palkitun dokumentin "Citizenfour" (2014). Oliver Stone ohjasi vuonna 2016 ensi-iltansa saaneen Snowdenista tehdyn draamaelokuvan nimeltään "Snowden".


title: Edward Snowden

text: Snowden värväytyi Yhdysvaltain armeijaan vuonna 2003. Hänen tavoitteenaan oli päästä erikoisjoukkojen mukana osallistumaan Irakin sotaan, mutta hän joutui keskeyttämään armeijan loukattuaan harjoituskaudella jalkansa. Snowden lähti opiskelemaan tietotekniikkaa Marylandin yliopistoon, josta CIA värväsi hänet. Vuonna 2007 CIA lähetti Snowdenin työskentelemään Geneveen, jossa hänellä oli pääsy valtavaan määrään salaista tiedustelutietoa. CIA:lle työskennellessään Snowden alkoi kyseenalaistaa tiedustelupalvelun toiminnan oikeellisuutta. Brittilehti The Guardianille antamassaan haastattelussa hän kertoo CIA:n esimerkiksi värvänneen sveitsiläisen pankkiirin luovuttamaan CIA:lle salaisia pankkitietoja juottamalla tämän ensin tarkoituksella humalaan, yllyttämällä tätä sen jälkeen ajamaan autolla ja lopuksi uhkaamalla pankkiiria rattijuopumustuomiolla, jos tämä ei auttaisi heitä. Snowden lopetti CIA:ssa vuonna 2009 siirtyäkseen työskentelemään NSA:lle toimineelle alihankkijalle. NSA lähetti Snowdenin ensin Japaniin ja myöhemmin Havaijille, jossa hän työskenteli aina kesäkuuhun 2013 saakka.


title: Edward Snowden

text: Kesäkuussa 2013 Snowden luovutti The Guardian ja The Washington Post -lehdille suuren määrän NSA:n salaiseksi luokiteltua tietoa. Tiedotusvälineiden ensimmäisissä julkistuksissa käsiteltiin erityisesti maailmanlaajuisesti toimivaa PRISM-ohjelmaa, joka kerää salaa muun muassa ihmisten puhelutietoja. Tietovuoto aiheutti suuren poliittisen skandaalin. Juuri ennen tietojen julkistamista Snowden matkusti kotipaikastaan Havaijilta Hongkongiin, koska hän uskoi olevansa Hongkongissa parhaiten turvassa yhdysvaltalaisilta viranomaisilta. Snowden aikoi myöhemmin anoa turvapaikkaa Islannista. Saadakseen turvapaikan hänen olisi kuitenkin mentävä paikan päälle Islantiin.


title: Edward Snowden

text: The Guardian jatkoi Snowdenin vuotamien asiakirjojen julkaisemista 17. kesäkuuta kertomalla Britannian tiedustelupalvelu GCHQ:n vakoilleen salaa vuoden 2009 G20-huippukokouksessa Turkin talousministerin sekä Etelä-Afrikan delegaation puhelin- ja internetliikennettä. Lisäksi Snowdenin vuotamista asiakirjoista kävi ilmi GCHQ:n tienneen NSA:n ainakin yrittäneen salakuunnella Venäjän presidentti Dmitri Medvedevin puhelinta. Asiakirjojen mukaan Britannian silloinen pääministeri Gordon Brown oli ilmeisesti antanut hyväksyntänsä vakoilulle. Tähän mennessä jo ainakin Turkin hallinto on vaatinut Britannialta välitöntä selvitystä vakoilusta.


title: Edward Snowden

text: 22. kesäkuuta The Guardian paljasti, että Yhdysvaltain tiedustelupalvelut ovat vakoilleet salaa miljoonia kiinalaisten tekstiviestejä.


title: Edward Snowden

text: 21. kesäkuuta Yhdysvaltain viranomaiset nostivat Snowdenia vastaan syytteet vakoilusta ja pyysivät Hongkongin viranomaisia luovuttamaan Snowdenin Yhdysvaltoihin. Hongkongin viranomaiset eivät kuitenkaan suostuneet pyyntöön ja 23. kesäkuuta Snowden lensi Moskovaan. Moskovaan päästyään Snowden anoi turvapaikkaa Ecuadorilta. Ecuador ilmoitti kuitenkin, että turvapaikka-anomus otetaan käsittelyyn vasta kun Snowden saapuu maahan tai johonkin sen suurlähetystöön.


title: Edward Snowden

text: Snowden veti 2. heinäkuuta takaisin turvapaikkahakemuksensa Venäjälle, kun Venäjän presidentti Vladimir Putin vaati häntä lopettamaan paljastuksensa. Hän haki turvapaikkaa ainakin 21 maasta mukaan lukien Suomesta, mutta Suomeen haku ei ole pätevä ennen kuin se tehdään Suomesta käsin.


title: Edward Snowden

text: 12. heinäkuuta Snowden tapasi Moskovan Sheremetjevon lentokentällä ihmisoikeusaktivisteja ja asianajajia muttei astunut julkisuuteen. Venäjän viranomaisten arveltiin myöntäneen Snowdenille 24. heinäkuuta asiakirjan, jonka turvin hän olisi voinut poistua lentokentältä, missä hän oli oleskellut kuukauden ajan. Snowdenin asianajaja Anatoli Kutšerenan mukaan Snowdenilla ei kuitenkaan ollut poistumislupaa alueelta venäläisviranomaisten käsitellessä turvapaikkahakemusta. Snowden poistui lentokentältä lopulta 1. elokuuta 2013 saatuaan Venäjältä vuoden mittaisen väliaikaisen turvapaikan. Tapauksen uskottiin viilentävän Yhdysvaltojen ja Venäjän välejä ja Obaman ja Putinin syyskuulle suunniteltu tapaaminen peruuntui.


title: Edward Snowden

text: Joulukuussa 2013 Snowden antoi haastattelun "Time"-lehdelle. Haastattelussa hän kertoi toimineensa vasten velvoitteitaan, koska hänelle oli selvinnyt vakoiluohjelmien käytön laajuus ja hän piti valvonnan vaaroja liian suurina. Hän toivoi että paljastukset johtaisivat hallitusten toimien suurempaan läpinäkyvyyteen.


title: Edward Snowden

text: Snowden on kertonut äänestäneensä kolmannen puolueen ehdokasta Yhdysvaltain vuoden 2008 presidentinvaaleissa. The Guardianille antamassaan haastattelussa Snowden kertoi uskoneensa Barack Obaman vaalilupauksiin, mutta pettyneensä tämän toimintaan presidenttinä. Vuoden 2012 vaaleissa Snowden tuki rahallisesti laajaa yksilönvapautta ja heikkoa liittovaltiota kannattanutta Ron Paulia.


title: Edward Snowden

text: Yhdysvallat mitätöi 23. kesäkuuta Snowdenin passin. Samana päivänä hän lensi Hongkongista Moskovaan, mutta ilman matkustusasiakirjaa hänellä ei ollut pääsyä pois Moskovan lentokentältä.


title: Edward Snowden

text: Heinäkuun alussa 2013 Bolivian presidentti Evo Moralesia Moskovasta kuljettanut kone joutui muuttamaan reittiään, sillä Snowdenin epäiltiin olevan koneessa. Ranska ja Portugali kielsivät koneelta pääsyn ilmatilaansa ja lopulta se laskeutui Itävaltaan, missä maan ulkoministeriön tiedottaja vahvisti, ettei Snowden ole koneessa.


title: Edward Snowden

text: Syksyllä 2013 Snowden oli ehdolla Euroopan parlamentin jakaman Saharov-palkinnon saajaksi, mutta palkinto myönnettiin Malala Yousafzaille. Joulukuussa 2013 Snowden valittiin äänestyksessä Guardian-lehden vuoden henkilöksi yli 40% äänimäärällä.


title: Ignazio Marino

text: Ignazio Roberto Maria Marino (s. 10. maaliskuuta 1955 Genova, Italia) on italialainen Demokraattisen puolueen poliitikko. Hän toimi Rooman 64. pormestarina kesäkuusta 2013 lokakuuhun 2015. Hän erosi virastaan, kun yli puolet Rooman valtuutetuista erosi hänen peruttua aikaisemman eroilmoituksensa. Tammikuussa 2018 hänet tuomittiin kahdeksi vuodeksi vankeuteen Rooman kunnan varojen käytöstä yksityisiin tarkoituksiin. Hänen katsottiin maksaneen 50 yksityistä päivällistä kunnan luottokortilla.


title: Ignazio Marino

text: Vuodesta 2006 toukokuuhun 2013 Marino oli Italian senaatin jäsen.


title: Ignazio Marino

text: Koulutukseltaan Marino on elinsiirtoihin erikoistunut kirurgi.


title: Dominique Dawes

text: Dominique Dawes (s. 20. marraskuuta 1976 Silver Spring, Maryland, Yhdysvallat) on yhdysvaltalainen telinevoimistelun olympiavoittaja.


title: Dominique Dawes

text: Dawes saavutti Barcelonan olympialaisissa 1992 pronssia joukkuekilpailussa. Atlantan olympialaisissa 1996 hän voitti kultaa joukkuekilpailussa ja saavutti pronssia permannolla. Lisäksi hän sijoittui neljänneksi nojapuilla, kuudenneksi hypyssä sekä 17:nneksi moniottelussa. Kolmansissa olympialaisissaan Sydneyssä 2000 hän saavutti pronssia joukkuekilpailussa.


title: Dominique Dawes

text: MM-kilpailuissa Dawes saavutti hopeaa puomilla ja nojapuilla vuonna 1993, hopeaa joukkuekilpailussa vuonna 1994 sekä pronssia puomilla vuonna 1996.


title: Amy Chow

text: Amy Chow (s. 15. toukokuuta 1978 San José, Kalifornia, Yhdysvallat) on yhdysvaltalainen telinevoimistelun olympiavoittaja.


title: Amy Chow

text: Chow voitti Atlantan olympialaisissa 1996 kultaa joukkuekilpailussa ja saavutti hopeaa nojapuilla. Sydneyssä 2000 hän saavutti pronssia joukkuekilpailussa sekä sijoittui 14:nneksi moniottelussa.


title: Amy Chow

text: MM-kilpailuissa Chow saavutti hopeaa joukkuekilpailussa vuonna 1994.


title: Amy Chow

text: Urheilu-uransa jälkeen Chow kouluttautui lastenlääkäriksi.


title: Dominique Moceanu

text: Dominique Moceanu (s. 30. syyskuuta 1981 Hollywood, Los Angeles, Kalifornia, Yhdysvallat) on yhdysvaltalainen telinevoimistelun olympiavoittaja.


title: Dominique Moceanu

text: Moceanu voitti Atlantan olympialaisissa 1996 kultaa joukkuekilpailussa sekä sijoittui neljänneksi permannolla, kuudenneksi puomilla ja yhdeksänneksi moniottelussa.


title: Dominique Moceanu

text: MM-kilpailuissa Moceanu saavutti hopeaa puomilla ja pronssia joukkuekilpailussa vuonna 1995.


title: Kerri Strug

text: Kerri Allyson Strug (s. 19. marraskuuta 1977 Tucson, Arizona, Yhdysvallat) on yhdysvaltalainen telinevoimistelun olympiavoittaja.


title: Kerri Strug

text: Strug saavutti olympialaisten joukkuekilpailussa pronssia Barcelonassa 1992 ja voitti kultaa Atlantassa 1996. Atlantassa hän oli karsintakilpailussa paras permannolla, viides hypyssä ja seitsemäs moniottelussa, mutta ei voinut osallistua näiden finaaleihin joukkuekilpailussa tapahtuneen loukkaantumisen vuoksi. Joukkuekilpailussa Yhdysvaltain joukkueen viimeisenä telineenä oli hyppy ja Strug oli heidän viimeinen hyppääjänsä. Hän loukkasi nilkkansa jo ensimmäisen hyppynsä alastulossa mutta suoritti vielä toisen hyppynsä varmistaakseen Yhdysvalloille kultamitalin.


title: Kerri Strug

text: MM-kilpailuissa Strug saavutti joukkuekilpailussa hopeaa vuosina 1991 ja 1994 sekä pronssia vuonna 1995.


title: Kerri Strug

text: Strug on uskonnoltaan juutalainen ja on ollut aviossa asianajaja Robert Fischerin kanssa huhtikuusta 2010 lähtien. Parin esikoispoika syntyi maaliskuussa 2012 ja tytär kesäkuussa 2014.


title: Mikronesiankottarainen

text: Mikronesiankottarainen ("Aplonis opaca") on kottaraisten heimoon kuuluva varpuslintu.


title: Mikronesiankottarainen

text: Mikronesiankottaraista tavataan hajanaisella alueella Mikronesiassa. Sen on raportoitu olevan runsaslukuinen, ja se on luokiteltu elinvoimaiseksi.


title: Jaycie Phelps

text: Jaycie Phelps (s. 26. syyskuuta 1979 Indianapolis, Indiana, Yhdysvallat) on yhdysvaltalainen telinevoimistelun olympiavoittaja.


title: Jaycie Phelps

text: Phelps voitti Atlantan olympialaisissa 1996 kultaa joukkuekilpailussa. Henkilökohtaisen moniottelun karsinnassa hän sijoittui 17:nneksi ja yksittäisten telineitten karsintakilpailuissa parhaimmillaan 13:nneksi nojapuilla.


title: Jaycie Phelps

text: MM-kilpailuissa Phelps joukkuekilpailussa hopeaa vuonna 1994 sekä pronssia vuonna 1995.


title: Polynesiankottarainen

text: Polynesiankottarainen ("Aplonis tabuensis") on kottaraisten heimoon kuuluva varpuslintu.


title: Polynesiankottarainen

text: Polynesiankottaraista tavataan hajanaisella alueella Melanesiassa ja Polynesiassa. Vaikka sen levinneisyysalue on pieni, on sen kuvattu olevan yleinen monilla saarilla ja se on luokiteltu elinvoimaiseksi.


title: Samoankottarainen

text: Samoankottarainen ("Aplonis atrifusca") on kottaraisten heimoon kuuluva varpuslintu.


title: Samoankottarainen

text: Samoankottaraista tavataan Samoassa ja Amerikan Samoassa. Lajin on kuvattu olevan yleinen, ja se on luokiteltu elinvoimaiseksi, vaikkakin sen levinneisyysalue on pieni.


title: Amanda Borden

text: Amanda Borden (s. 5. toukokuuta 1977 Cincinnati, Ohio, Yhdysvallat) on yhdysvaltalainen telinevoimistelun olympiavoittaja.


title: Amanda Borden

text: Borden voitti Atlantan olympialaisissa 1996 kultaa joukkuekilpailussa. Permannon karsintakilpailussa hän sijoittui kymmenenneksi.


title: Amanda Borden

text: MM-kilpailuissa Borden saavutti joukkuekilpailussa hopeaa vuonna 1994.


title: Amanda Borden

text: Borden omistaa Gold Medal Gymnastics -nimisen voimistelukoulun Arizonassa.


title: Monster Tour

text: Monster Tour oli yhdysvaltalaisen rockmusiikkia esittävän Kiss-yhtyeen maailmankiertue. Kiertue promotoi yhtyeen syksyllä 2012 julkaisemaa, 20. studioalbumia "Monster".


title: Monster Tour

text: Kiertue käynnistyi 7. marraskuuta 2012 Etelä-Amerikasta, jossa yhtye konsertoi Buenos Airesin River Plate Stadiumilla. Vuoden 2013 keväällä yhtye aloitti kiertueen Australian-osuuden Perthistä ja toukokuun alussa Euroopan-osion Tukholmasta. Kiss konsertoi kiertueen Euroopan-osiolla myös Suomessa, Helsingin Hartwall Areenalla 3. kesäkuuta. Euroopan-osion käynnistyessä Kiss otti käyttöönsä myös uuden Spider-lavarakennelman ja uudet hydrauliset nostimet, joilla yhtyeen jäsenet voidaan nostaa useiden metrien korkeuteen seisomakatsomon yleisön ylle.


title: Monster Tour

text: Kiertueen Pohjois-Amerikan-osio käynnistyi vuoden 2013 heinäkuussa Kanadan Victoriasta, minkä jälkeen yhtye jatkoi kiertuetta syksyllä Japaniin. Encore:Encore:


title: Monster Tour

text: Encore:


title: Rarotongankottarainen

text: Rarotongankottarainen ("Aplonis cinerascens") on kottaraisten heimoon kuuluva varpuslintu.


title: Rarotongankottarainen

text: Rarotongankottaraista tavataan kotoperäisenä Cookinsaariin kuuluvalla Rarotongan saarella. Sen kannaksi arvioidaan 1 000–2 499 yksilöä. Laji oli 1800-luvulla runsas, mutta nykyisin se luokitellaan vaarantuneeksi.


title: Rarotongankottarainen

text: Rarotongankottarainen elää luonnontilaisissa vuoristometsissä ja liikkuu yksittäin tai pareittain. Se käyttää ravinnokseen mettä, hedelmiä ja hyönteisiä. Laji pesii puunkoloon ja käyttää samaa koloa vuodesta toiseen. Pesintä tapahtuu elokuun ja joulukuun välillä.


title: Michel Knuysen

text: Michel Jules Lodewijk Knuysen (25. lokakuuta 1929 Wijnegem – 6. toukokuuta 2013 Antwerpen) oli belgialainen soutaja, olympiamitalisti ja Euroopan mestari.


title: Michel Knuysen

text: Knuysen saavutti parinsa Robert Baetensin kanssa perämiehettömässä kaksikossa olympiahopeaa Helsingissä 1952. Voittaja Yhdysvalloille belgialaiset hävisivät 2,8 sekuntia. Melbournessa 1956 belgialaiset eivät selviytyneet loppukilpailuun. Euroopan-mestaruuskilpailuista Knuysen saavutti yhteensä neljä mitalia, joista yhden kultaisen.


title: Michel Knuysen

text: Knuysen kuoli Antwerpenissä 6. toukokuuta 2013, 83-vuotiaana.


title: Billie Dawe

text: William "Bill, Billy, Billie" Dawe (8. kesäkuuta 1924 Cochrane – 20. toukokuuta 2013) oli kanadalainen jääkiekkoilija, olympiavoittaja ja maailmanmestari.


title: Billie Dawe

text: Dawe kuului Kanadan olympiakultaa Oslossa 1952 ja maailmanmestaruuden Yhdistyneessä kuningaskunnassa 1950 voittaneisiin joukkueisiin. Oslon olympiaturnauksessa hän pelasi kahdeksassa ottelussa tehden kuusi maalia ja antaen kuusi maaliin johtanutta syöttöä.


title: Billie Dawe

text: Dawe kuoli 20. toukokuuta 2013, 88-vuotiaana.


title: Eskild Ebbesen

text: Eskild Balschmidt Ebbesen (s. 27. toukokuuta 1972 Silkeborg) on tanskalainen soudun kolminkertainen olympiavoittaja.


title: Eskild Ebbesen

text: Ebbesen on kuulunut olympiakultaa voittaneeseen Tanskan kevyen nelosen venekuntaan Atlantassa 1996, Ateenassa 2004 ja Pekingissä 2008 sekä pronssimiehistöön Sydneyssä 2000 ja Lontoossa 2012. Yksikään tanskalaisurheilija ei ole saavuttanut enempää olympiamitaleja.


title: Eskild Ebbesen

text: MM-kilpailuissa Ebbesen on saavuttanut kevyessä nelosessa kultaa Indianapolisissa 1994, Aiguebelettessa 1997, Kölnissä 1998, St. Catharinesissa 1999, Sevillassa 2002 ja Milanossa 2003 sekä hopeaa Tampereella 1995 ja Luzernissa 2001. Kevyessä kahdeksikossa hän sai MM-hopeaa Roudnicessa 1993.


title: Eskild Ebbesen

text: Ebbesen työskentelee terveydenhuoltoalalla.


title: Sissinghurst Castle

text: Sissinghurst Castle on entinen linna ja puutarha Kaakkois-Englannissa Kentin kreivikunnassa sijaitsevassa Sissinghurstin kylässä.


title: Sissinghurst Castle

text: Ensimmäiset tiedot Sissinghurstista ovat vuodelta 1235, jolloin sen omistajana oli De Saxingherstin suku. Suku kuitenkin kuoli. Myöhemmin Sissinghurst tuli Bakerin suvun haltuun, jotka tulivat hyvin toimeen kuninkaallisen hovin kanssa. Varsinaisen linnan rakennutti rikas aatelinen Sir John Baker 1540-luvulla. Hänen poikansa Sir Richard Baker laajensi linnaa ja rakennutti sen kaksoistornin vuonna 1573 linnassa vierailleen kuningatar Elisabet I:n kunniaksi. Seuraavien omistajien aikana linna alkoi pikku hiljaa rapistua. 1700-luvun puolivälissä käydyn seitsenvuotisen sodan aikana valtio vuokrasi linnan sotavankileiriksi ranskalaisille merisotilaille. Sodan jälkeen linna purettiin, ja siitä jäi jäljelle vain kaksoistorni, pala muuria ja kappalaiselle rakennettu talo linnan vierestä. 1800-luvun alussa kaksoistornin yhteyteen rakennettiin nykyinen talo maanviljelystilan päärakennukseksi.


title: Sissinghurst Castle

text: 1930-luvulla Sissinghurstin tilan ostivat kirjailijapariskunta Vita Sackville-West ja Harold Nicolson. Tila oli tuolloin ränsistynyt. He alkoivat kunnostaa sitä ja rakentaa puutarhaa, josta tuli parinkymmenen vuoden työn jälkeen yksi Englannin kauneimmista. Puutarha on suosittu matkailukohde. Nykyään sen omistaa National Trust, jolle pariskunnan pojat sen lahjoittivat välttyäkseen perintöveroilta.


title: Miroslav Tichý

text: Miroslav Tichý (20. marraskuuta 1926 – 12. huhtikuuta 2011) oli tšekkiläinen valokuvaaja. Hänet tunnetaan tuhansista valokuvista, jotka hän otti salaa. Kuvausvälineenä oli pahviputkista, vanerista, tölkeistä ja vastaavista aineksista itse tehtyjä kameroita. Tichýn valokuvat olivat tuntemattomia ennen kuin niistä koottiin näyttely vuonna 2004.


title: Miroslav Tichý

text:
Tichýn kohteena olivat hänen kotikaupunkinsa Kyjovin naiset, joita hän kuvasi noin vuosina 1960–1985. Kuvien kohteet eivät usein tienneet että heitä kuvattiin. Naiset saattoivat poseerata Tichýlle, mutta eivät välttämättä uskoneet Tichýn kameran toimivan oikeasti.
Valokuvat kuvaavat ohikiitäviä välähdyksiä, Pehmeäpiirtoisten kuvien alkeellisissa oloissa tehdyt vedokset ovat roskaisia ja vaurioituneita.


title: Miroslav Tichý

text: Tichý oli opiskellut Prahan taideakatemissa. Hän oli modernistinen maalari, joka maalasi hieman samaan tyyliin kuin Josef Čapek. Vuonna 1948 kommunistit kuitenkin ottivat vallan Tšekkoslovakiassa, ja taideakatemian opiskelijoiden piti maalata nyt haalariasuisia työläisiä sosialistisen realismin hengessä. Tichýn kieltäydyttyä ja jätettyä taideakatemian hänet määrättiin pakolliseen asepalvelukseen.


title: Miroslav Tichý

text: Palattuaan Kyjoviin asepalveluksen jälkeen Tichý asui vanhempiensa kanssa pienen työkyvyttömyyseläkkeen turvin. Hän jatkoi maalaamista omissa oloissaan. Vaikka hänen työnsä eivät olleet esillä, kommunistinen hallinto katsoi hänen olevan toisinajatteluja. Tichýä tarkkailtiin, ja häntä pyrittiin myös normalisoimaan sekä pitämään poissa näkyvistä muun muassa mielisairaalajaksojen avulla. 1960-luvulla hän ei enää piitannut ulkoasustaan vaan pukeutui resuisiin vaatteisiin, eikä ajanut partaansa tai leikannut hiuksiaan. Näihin aikoihin hän alkoi myös vaellella kaupungilla kuvaten naisia vaivihkaa kotitekoisilla kameroillaan.


title: Miroslav Tichý

text: Vuonna 1968 Neuvostoliitto miehitti Tšekkoslovakian, ja yksityisomaisuus valtiollistettiin. Tichý häädettiin työhuoneestaan vuonna 1972, ja hänen teoksensa heitettiin kadulle. Tichý lopetti piirtämisen ja maalaamisen ja keskittyi valokuvaukseen työskennellen ilman työhuonetta.


title: Miroslav Tichý

text: Vuonna 1985 Tichý jätti valokuvauksen ja palasi piirustukseen. Hän ehti tehdä 100–200 öljymaalausta ja huomattavan määrän piirustuksia.


title: Miroslav Tichý

text: Tichý kuvasi omaksi ilokseen näyttämättä kuvia muille, ja vedosti kustakin negatiivista vain yhden vedoksen. Parhaimpia kuvia hän liimasi pahville jotteivat ne käpristyisi ja toisinaan piirsi pahviin kuvan ympärille. Osa kuvista on vaurioutunut aikojen kuluessa, koska Tichý ei säilyttänyt niitä erityisen huolellisesti. Kameroiden ohella myös suurennuskoje oli omatekoinen, samoin objektiivit ja linssit, jotka hän hioi pleksilevystä.


title: Miroslav Tichý

text: Roman Buxbaum, joka oli tutustunut Tichýyn lapsena, palasi 1981 kaupunkiin oltuaan maanpaossa Sveitsissä. Tichýn naapurissa asunut perhe oli aina omistanut Tichýn maalauksia ja piirustuksia, mutta palattuaan Buxbaum huomasi Tichýn valokuvat, jotka olivat tähän asti olleet piilossa.


title: Miroslav Tichý

text: Buxbaum ryhtyi keräämään ja suojelemaan Tichýn jo heikossa kunnossa olevia valokuvia. Buxbaum sai kuvia Tichýltä itseltään ja osti niitä Jana Hebnaroválta, Tichýn toiselta naapurilta, joka oli pitänyt Tichýstä huolta hänen äitinsä kuoleman jälkeen.


title: Miroslav Tichý

text: Teokset olivat tuntemattomia, kunnes Buxbaum asetti 2004 esille kokoelmassaan olevia valokuvia nykytaiteen biennaaliin Sevillassa. Buxbaum teki hänestä 2004 myös dokumenttielokuvan "Miroslav Tichý: Tarzan Retired". Seuraavana vuonna valokuvat palkittiin uutena löytönä Rencontres d’Arles -valokuvafestivaaleilla Ranskassa. Buxbaum perusti tuolloin "Tichý Oceán" -säätiön huolentimaan Tichýn teoksista ja asettamaan niitä esille. Samoin 2005 Tichýn teoksista oli suuri retrospektiivi Zürichin taidehallissa, ja Pompidou-keskuksessa 2008.


title: Miroslav Tichý

text: Vuonna 2010 Tichýn teoksistaa oli näyttely New Yorkissa International Center of Photographyssä. Näyttelyssä oli sata valokuvaa, Buxbaumin dokumenttifilmi ja vitriineissä pölyisiä valokuvapinoja, itsetehtyjä kameroita ja muita välineitä.


title: Miroslav Tichý

text: Tichý ilmoitti vuonna 2009 että hän ei ole antanut Buxbaumille lupaa hyödyntää ja levittää teoksiaan.


title: Wayne Maki

text: Wayne Maki (20. marraskuuta 1944 Sault Ste. Marie, Ontario, Kanada – 12. toukokuuta 1974 Sault Ste. Marie, Ontario, Kanada) oli kanadalainen jääkiekkoilija, joka edusti NHL-liigassa Vancouver Canucksia. Hän oli yksi seuran varhaisia tähtipelaajia aina kuolemaansa saakka.


title: Wayne Maki

text: St. Louis Blues varasi Makin NHL:ään vuonna 1969. Hän oli pelannut ammattilaistasolla CPHL-liigassa St. Louis Braves -seurassa vuodesta 1964 alkaen. Ennen kauden alkua käydyssä kohtaamisessa Boston Bruinsin kanssa Maki ja Bruinsin puolustaja Ted Green ajautuivat veriseen tappeluun, jossa Green sai iskun päähänsä. Seurauksena oli kallonmurtuma ja aivovaurio. Maki lähetettiin välittömästi Buffalo Bisons -farmiseuraan AHL-liigaan.


title: Wayne Maki

text: Canucks varasi Makin vuoden 1970 laajennusdraftissa. Makista tuli yksi seuraorganisaation ensimmäisistä suurista tähdistä hänen oltuaan joukkueensa parhaiden pisteidentekijöiden joukossa molempina täysinä kausinaan, 1970–1971 ja 1971–1972.


title: Wayne Maki

text: Makin lupaavasti alkanut ura sai ikävän päätöksen, kun kahden ja puolen Canucksissa pelatun kauden jälkeen hänellä diagnosoitiin aivokasvain joulukuussa 1972. Hän kuoli sairauteen 12. toukokuuta 1974 vain 29-vuotiaana. Canucks jäädytti epävirallisesti hänen pelinumeronsa 11. Kukaan ei käyttänyt Canucksissa kyseistä numeroa ennen kuin Mark Messier liittyi joukkueeseen kaudeksi 1997–1998.


title: Wayne Maki

text: Maki pelasi urallaan runkosarjassa yhteensä 246 NHL-ottelua, teki niissä 57 maalia, antoi 79 maaliin johtanutta syöttöä ja teki näin yhteensä 136 pistettä. Jäähyminuutteja hänelle kertyi 184. Kahdesta pudotuspeliottelusta hänelle tilastoitiin yksi maali ja kaksi rangaistusminuuttia.


title: House of Gold & Bones – Part 2

text: House of Gold & Bones – Part 2 on yhdysvaltalaisen Stone Sourin viides studioalbumi ja se on tupla-konseptialbumin toinen osa Albumi julkaistiin Roadrunner Records levy-yhtiön kautta 3. huhtikuuta 2013 Japanissa, 8. huhtikuuta 2013 Yhdistyneessä Kuningaskunnassa ja 9. huhtikuuta 2013 Yhdysvalloissa. Albumi nauhoitettiin Soundfarm Studiossa samanaikaisesti "House of Gold & Bones – Part 1" kanssa, joka julkaistiin lokakuussa 2012.


title: House of Gold & Bones – Part 2

text: Stone Sour alkoi työstää albumia 19. maaliskuuta 2012. Kitaristi Josh Rand huomautti, että albumi sisältää toisintoja ensimmäisestä albumista. Esimerkkinä "The Conflagration" sisältää samoja lyriikoita kuin "The Travelers" (Parts 1 ja 2) ja "The House of Gold and Bones" sisältää saman bridge riffin kuin "Absolute Zero." Rachel Bolan Skid Row -yhtyeestä soittaa bassoa molemmilla House of Gold and Bones -albumeilla.


title: Christine Day

text: Christine Day (s. 23. elokuuta 1986) on jamaikalainen pikajuoksija, joka on erikoistunut 400 metrin juoksuihin.


title: Christine Day

text: Day karsiutui 400 metrin välierissä Berliinin MM-kilpailuissa 2009. Hän edusti Jamaikaa vuoden 2012 kesäolympialaisissa 400 metrin juoksussa ja 4 × 400 metrin viestissä. Day putosi 400 metrin juoksussa semifinaalissa, mutta voitti joukkuetoveriensa Rosemarie Whyten, Shericka Williamsin ja Novlene Williams-Mills kanssa pronssia viestissä. Glasgow'n Kansainyhteisön kisoissa 2014 hän saavutti pronssia 400 metrillä ajalla 51,09 ja kultaa 4 × 400 metrin viestissä. Hän sai IAAF World Relays -kilpailuissa hopeaa 4 × 400 metrin viestissä 2015. Pekingin maailmanmestaruuskilpailuissa 2015 Day oli neljäs 400 metrin juoksussa ennätyksellään 50,14 ja voitti kultaa 4 × 400 metrin viestissä.